text:
Amaqembu aphikisayo awachazekanga ngekaZuma
2013-02-15 08:35
Chantall Presence noJacques Keet, Sapa
Cape Town - Amaqembu aphikisayo kuleli athe awachazekanga neze ngenkulumo kaMengameli Jacob Zuma ebibhekiswe esizweni, nayithule ngokuvulwa kwePhalamende ngoLwesine kusihlwa.
Umholi weDemocratic Alliance uHelen Zille uthe uZuma "udlale ngethuba".
"Umengameli ugxile ezintweni ezifanele - imisebenzi, ikakhulukazi ukungasebenzi kwentsha, ezemfundo, ubugebengu, ezempilo nokuthuthukiswa kwezindawo zasemaphandleni.
"Ukusho konke ebesifuna ukukuzwa, kodwa wangaqhamuka namasu amasha okubhekana nezingqinamba."
Umholi we-African Christian Democratic Party uKenneth Meshoe uthe akukho abuye nakho kule nkulumo.
"Uma ukhuluma ngokuqeda nya ngenkohlakalo kodwa ungasho lutho ngeNkandla, kusobala ukuthi awuzimisele ngokuxazulula izinkinga."
Umengameli weNkatha Freedom Party uMangosuthu Buthelezi uchaze inkulumo kaZuma njengenkulumo "ebithule".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


c: text/html

text:
UZille wacela uxhaso kwabakwaGupta - Umbiko
2013-01-28 14:06
Johannesburg - Umholi weDemocratic Alliance uHelen Zille, wamukela uxhaso lwemali emndenini weziqumama zwakwaGupta, kusho umbiko wephephandaba iWeekend Argus.
Umthombo ongadalulwanga utshele iphephandaba ukuthi uZille, wavakashela umndeni wakwaGupta, eSaxonwold, eGoli, wafike wacela uxhaso.
UZille kuthiwa wahamba esephethe isheke elabe linensavunsavu yemali, ecelwa yiphephandaba ukuthi aphawule ngalokhu uthe: "Le ndaba ayikho mayelana nokuthi abakwaGupta bayinikelela yini iDA, kodwa imayelana nokuthi ikhona yini imali yabakhokhi bentela eyakhishwa yi-DA iyikhiphela lo mndeni. Akaze-ke babongwe ngemali yabakhokhi bentela."
AbakwaGupta abaphumelanga obala ngalolu daba.
Umholi we-African National Congress, eWestern Cape uMarius
Fransman, utshele iphephandaba iNew Age nephethwe ngumndeni wakwaGupta, wathi uZille uphumele obala ngokuthi ngubani oxhasa iqembu.
UFransman uthi umnikelo wakwaGupta wasiza ukulungisa amahhovisi e-DA, aseKapa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA

robotstxt: allowed

filter: keep


text:
Bathenge ukudla okunezibungu
2013-01-16 12:04
Bloemfontein – Umama waseFree State uthi uthuke woma ngesikhathi ethola ukuthi ama-hot dogs awathenge esitolo esidumile abegcwele izibungu.
U-Adele Terblanche, 32, utshele iVolksblad ukuthi indodakazi yakhe eneminyaka eyisithupha ubudala ubisilungiselela ukuyiluma ngesikhathi ebona le-hot dog ayithenge eFruit & Veg igcwele izibungu.
UTerblanche uthe ubethenge ama-hot dogs ayisithupa ngoba indodakazi yakhe ibiwahalela.
Ujabulile kodwa ngoba uzibone kuqala izibungu engakadli.
“Bekungekeza okunye.”
UTerblanche uphindele esitolo lapho ethenge khona, watshelwa ukuthi ama-hot dogs awathengile asemasha. Kudingeke ukuba akhombise imenenja, nayo yavele yanyanya.
Ubatshele ukuthi akafuni ukubuyiselwa imali yakhe kodwa ufuna wonke ama-hot angakathengwa bawalahle.
Namanye ama-hot dogs amabili atholakale enezibungu.
Imenenja yesitolo uJean Harker uthe lama-hot dogs bekungafanele abelapha, futhi lokhu kukhombisa ukungaphathwa kahle kwesitokwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Basadingeka abesifazane emkhakheni wezokwakhaComment on this story
LUNGI LANGA
YIZE banda abasifazane abangena emkhakheni wezokwakha liselikhulu igebe. UNkk Nontuthuko Chiluvane (29) waseMandeni oyi-Chief Quantity Surveyor eMnyangweni wokuHlaliswa kwaBantu, KwaZulu-Natal uthe isikhathi eside okudingeka usichithe ufunda noma uthola ulwazi lokwenza lo msebenzi ngaphambi kokuthi uthole isitifiketi sokuzimela kungaba yikho okudala ukuthi bangabi baningi ngokufanele abesifazane abaphumelelayo kuwo.
“Awuthi uqeda ukufunda iminyaka emithathu enyuvesi bese uba ngu-Quantity Surveyor ongakwazi ukusebenza azimele. Kudingeka ukuthi uqhubeke nokufunda bese uthola ithuba lokusebenza kulo mkhakha (experiential training) ukuze ukwazi ukuthola lesi stifiketi,” kusho uNkk Chiluvane.
Esakhe usithole ngonyaka odlule manje usengakwazi ukusebenza azimele nokuthi aqale eyakhe inkampani ezimele.
Uthe yize bekhona abesifazane asebephumelele kuwo basebancane abaqedile nabangakwazi ukuzimela baqale ezabo izinkampani. Kusaqhoqhobele abantu besilisa ikakhulu labo abangena kuwo ngezikhathi zakudala.
Yena ungene kuwo ngoba efuna ukwenza izifundo zesayensi nezezimali kanye kanye, okuyinto abaningi abebengazitsheli ukuthi iyenzeka.
Uthe wayengaba usosayensi noma asebenze kwezezimali kepha ngoba wayekufuna konke wakhetha iQuantity Surveying.
Umsebenzi wakhe uhlanganisa ukwenza izibalo zezinhlelo zokwakha . Nguye obheka izinkampani ezakha amabhilidi ngokuqashwa wuMnyango ukuthi zihambisa ngakho yini kwezezimali.
Ubheka ukuthi imali abathi kuzobathatha yona ukwakha iyiyo yini.
“Yonke into abasuke bekhuluma ngayo kusuke kuyinto engiyaziyo. Ngazi kahle ukuthi yini edingekayo uma kwakhiwa nokuthi kungalindeleka ukuthi ibize malini,” kusho uNkk Chiluvane.
Iningi labantu lizitshela ukuthi iQuantity Surveying ifana neCivil Engineering ngoba konke kuthinta ukwakha.
“Uthe yize kucishe kufane esikwenzayo ngeke uzitshele ukuthi unganeQuantity Surveyor bese ungatholi umuntu oyiCivil Engineer ngoba lona oyedwa ngeke akwazi ukwenza wonke umsebenzi. Omunye ubheka ukuthi indlela okwakhiwa ngayo iyiyo yini kanti lona omunye ubheka ukuthi imali esetshenzisiwe ifanelekile yini,” kuchaza uNkk Chiluvane.
Wexwayise abafuna ukungena kulo mkhakha ukuthi banganciki ekutheni bafunde ezikhungweni ezingama-Technikon kuphela kepha baye nakumanyuvesi.
Uthe iningi labafundi liyasaba ukuya kumanyuvesi ngoba lesaba ukuthi ngeke liphumelele.
“Akukho okunzima kulo mkhakha. Uyakwazi ukuphumelela uma uzimisele ngokwenele,” kusho uNkk Chiluvane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kutholakale izidumbu zezingane efrijini
2013-01-28 08:11
Johannesburg - Zimkhalele owesifazane ngesikhathi kutholakala izidumbu ezimbili zezingane efrijini KwaMashu, enyakatho neTheku, kusho amaphoyisa aKwaZulu-Natal ngeSonto.
Izidumbu zengane enezinyanga ezine ubudala nebisanda kuzalwa zitholwe efrijini zihleli nenyama yenkukhu nenye yokudliwa ngoMgqibelo, kusho okhulumela amaphoyisa uColonel Vincent Mdunge.
Kuthiwa lo wesifazane ubenamakhaza angekho emthethweni abizwa ngeMabinda Funeral Services.
"Inkampani yawa yase iyadliwa, kodwa lo wesifazane kuthiwa ubelokhu eqhubeka nokwamukela izidumbu."
Amaphoyisa alunywe indlebe yizakhamuzi kwase kuyaphenywa.
Lona wesifazane ube eseyaboshwa wabekwa icala lokwephula umthetho iHuman Tissue Act.
Kulindeleke ukuthi avele eNkantolo yeMantshi yaseNtuzuma ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubhikisha izakhamuzi eLenasia
2012-11-09 07:59
Johannesburg - Izakhamuzi zaseLenasia South zigcwale izitaladi ziphikisana nesinqumo sikahulumeni wezindawo wokudiliza izindlu zazo, kusho umbiko wamaphoyisa aseGauteng ngoLwesihlanu.
Ababhikishi base-Extension 13 ngoLwesine ebusuku bavale umgwaqo ngamathayi avuthayo nangamatshe, kusho uWarrant Officer Kay Makhubela.
Lo mbhikisho uze wakapakela nasekuseni ngoLwesihlanu.
Uthe akukaboshwa futhi akukalimali muntu.
Lo mbhikisho uza ngemuva kokucekelwa phansi kwezindlu ezingu-37, kwezingu-113, njengoba uMnyango wezeziNdlu eGauteng uthi zakhiwa ngokungemthetho ngemuva kokudayiswa kweziza ngomkhonyovu.
Kuthiwa kuzoqhubeka ngoLwesihlanu ukucekelwa phansi kwalezi ezinye izindlu ezisele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuhambe kahle kuvulwa izikole eKZN
2013-01-16 12:04
Durban - Izigidi zezingane zibuyele ezikoleni KwaZulu-Natal ngoLwesithathu ekuseni.
Kudaleke isiminyaminya ngasezikoleni eziningi eThekwini ngesikhathi abazali behambisa izingane ezikoleni.
Okhulumela uMnyango wezeMfundo KwaZulu-Natal uMuzi Mahlambi uthe kubonakala sehlile isibalo sabazali ababhalisa izingane zabo ngosuku lokuvulwa kwezikole.
"Nokho, akungabazeki ukuthi bakhona labo abazibhalisa ngalesi sikhathi ezabo, kodwa sibe nomkhankaso omkhulu, yinina bezindaba, enisisizile ekuwudluliseni emphakathini. Sicabanga ukuthi lokho kusisize kakhulu,” esho.
UMahlambi uthe uNgqongqoshe wezeMfundo esifundazweni uSenzo Mchunu uhambele isikole iGrantam Park Primary School eRichards Bay, okuyilapho efice khona othisha sebephezu komsebenzi wokufundisa.
Ungqongqoshe kulindeleke ukuba ahambele izikole ezingu-30 ezinsukwini ezintathu ezizayo.
NgoLwesbili izitolo ezidayisa izincwadi esifundazweni bezigcwele kakhulu njengoba abazali bephume ngemizuzu yokugcina okuyothengela izingane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Limisiwe iphoyisa elathatha i-video
2013-02-07 10:02
Cape Town - INkantolo eNkulu yaseWestern Cape ihlawulise iphoyisa u-R3 000 yase ilinika isigwebo esilengisiwe ngokuqopha i-video yelinye iphoyisa liqabula liwotawota owesifazane, kusho umbiko ngoLwesine.
Ngesikhathi kugwetshwa uConstable Jaede Fillies ngoLwesithathu, inkantolo ithole ukuthi waziphatha "budlabha" ngesehlakalo sangoJuni 2010.
Ube esenikezwa isigwebo sezinyanga eziyisithupha ebhadla ejele, nesilengiswe iminyaka emithathu, ngaphansi kwemibandela ethi angaliphindi icala elifuze leli kuleso sikhathi.
UFillies noWarrant Officer Theodore Syster bahoxiselwe amacala abebekwe wona okuthi badlwengula owesifazane, 29, ngo-2010 base bemyisa esiteshini samaphoyisa e-Elsies River.
Bekusolwa ukuthi uSyster wadlwengulela ethoyilethi lesiteshi lo wesifazane, uFillies wathatha i-video.
UFillies ube esemiswa emsebenzini izinyanga ezintathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ISpain ishaqe izimpahla zikaMubarak
2012-12-14 07:16
Madrid - Amaphoyisa aseSpain athole impahla elinganiselwa ku-$36.5 million engekalowo owayengumengameli wase-Egypt owakhishwa ngendluzula uHosni Mubarak nasondelene nabo.
Kulokhu kubalwa umuzi osebhishi iMarbella nezimoto zikanokusho, kusho uhulumeni ngoLwesine.
I-Egypt icele iSpain ukuba iphenye iphinde ithole izimpahla ezingaphansi kwegama likaMubarak nabantu abangu-100 asondelene nabo, okubalwa amalungu omndeni, izikhulu kuhulumeni nosomabhizinisi.
UMnyango wezangaPhakathi eSpain uthe ushaqe izimpahla zika-18.4 million euros, wangacacisa ngalezi ezisele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kushone ingane yesikole eDiepsloot
2013-01-16 14:03
Johannesburg - Kushone intombazanyana yesikole kwathi umngani wayo walimala ngesikhathi beshayiswa yitekisi eDiepsloot ngoLwesithathu ekuseni, kusho abezimo eziphuthumayo.
Le tekisi ibihamba kuR511 ngesikhathi kwehla le ngozi.
Ingane le ishone ujuqu kwathi umngani wayo waphuthunyiswa eCharlotte Maxeke Hospital esesimweni esibucayi, kusho okhulumela i-ER24 uVanessa Jackson.
Lezi zingane, 11, bezilibangise esikoleni.
UJackson uthe akulimalanga muntu obesetekisini.
- Landela
IzindabaNews24 kuTwitter
- SAPA


text:
Iyaqhubeka imibhikisho e-Egypt
2013-02-12 10:02
Cairo - Umbutho wezeokuvikela ufafaze ababhikishi ngamanzi nesisi esikhalisa unyembezi ngaphandle kwekomkhulu njengoba ababhikishi bebegubha unyaka wesibili kwaketulwa uHosni Mubarak, abanye bezwakalisa ulaka ngalowo owathatha izintambo.
Umbutho ubuzama ukuhlakaza isixuku sababhikishi ngoMsombuluko ebusuku, njengoba abanye bebejikijela amatshe bekhala ngokuthi bafuna ushintsho.
Amakhulu abantu bebeqhinqe ngaphandle kwehhovisi lomshushisi omkhulu, benxenxa ukuthi kwenziwe ubulungiswa ngababhikishi ababulawa ngesikhathi ababhikishi betholana phezulu nombutho wezokuvikela ngesikhathi uMengameli Mohammed Morsi ethatha isikhundla.
Abantu bakhala ngokuthi uMorsi wenze izinto zabheda kakhulu ngemithetho yakhe evuna amaSulumane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Siwalindele amanye amaqembu amakhulu - Maluti
2013-02-25 12:04
Johannesburg - Umqeqeshi weMaluti FET College uMorena Ramoreboli uthi iqembu lakhe likulungele ukubhekana nanoma yiliphi iqembu lePSL ngemuva kokuthela ngehlazo i-Orlando Pirates koweNedbank Cup, kubika iKickOff.com.
IMaluti izibekele indawo emlandweni webhola kuleli ngesikhathi ishaya iqembu laseSoweto ngo 4-1 ngoMgqibelo, nokuyisibhaxu esingakaze sabonwa eqenjini elithathwa njengelikhulu kuleli.
URamoreboli uthe bakulungele ukugadulisana neMamelodi
Sundowns noma iKaizer Chiefs, yize noma ingathanda ukudlala neSupersport United kulo mqhudelwano.
“Angisabi ukubhekana namaqembu ePSL, ngisho kungathiwa yiKaizer Chiefs noma iSundowns," kusho umqeqeshi.
“Kodwa bengingathanda futhi ukudlala neqembu elifana neSuperSport United. Ngiyasithanda isitayela sabo nokungase kuphonsele abadlali bami inselelo."
URamoreboli uxwayise ngokuthi ukunqoba ngo 4-1 kweqembu lakhe bekungewona umdlalo nje, kepha kungubufakazi beqembu ebelizimisele kulo mdlalo obuseCharles Mopeli Stadium.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Badilize imijondolo ‘evimba’ intuthukoComment on this story
BONISWA MOHALE
BAVUKE umbhejazane abantu basemijondolo yase-Area 3, eCato Crest, eThekwini, badiliza izindlu ngenkani ngoba bethi imijondolo ibavimbela intuthuko.
Abantu abadilizelwe basale dengwane bengazi ukuthi bazoshonaphi. Ikomidi elidilizile belingafune muntu okhuluma nabahlukumezekile.
Ngisho ithimba leSolezwe ebelihambele leya ndawo lihambe selishaywa ngamatshe ngamadoda abephethe izando namafosholo athathe amapeni namabhuku okubhala awadabula.
UMnuz Sipho Duma odilizelwe umjondolo wakhe uthe wafika eCato Crest eminyakeni engu-14 edlule kanti akazi ukuthi kungani enganikwanga isikhathi esanele sokufuna indawo yokuhlala uma sekuzoqala intuthuko.
“Umbhobho umemezele ngoLwesihlanu ukuthi izindlu zethu zizodilizwa kodwa sixakekile sekufika ogandaganda namhlanje namakomidi ezodiliza izindlu zethu,” kusho uDuma.
Uthe ingu-20 imijondolo ediliziwe ngoba bekukhona abantu abaqashile, yilabo abazakhele nalabo abanezinamba zemijondolo ezibizwa ngo-cc.
Akazange aqede ngisho ukuchaza kwabe sekuqhamuka iqulu labesifazane elithe lisekomidini futhi lisebenzisana nekhansela lendawo.
Owesifazane, ozichaze njengoMaMkhize, uthe abantu abadilizelwe izindlu izolo banikezwa ithuba lokuba bathuthe ezinyangeni ezinhlanu ezidlule.
UMaMkhize akaqedanga ukuxoxa nezintatheli ngoba kube sekufika amadoda ezando athatha amabhuku namapeni akudabula ajaha izintatheli ezibuza ukuthi zibizwe ngubani.
UMnuz Thabo Mofokeng, obhekelele ezokuxhumana kuMasipala weTheku, uthe abantu baseCato Crest bavumelana ngokuthi uma sekufika intuthuko abantu bazosuka bazifunele bona indawo yokuhlala ngesikhathi kwakhiwa bese bebuya sekuqediwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Enye indoda eyalala noDewani
2012-04-02 16:55
Cape Town - Umlisa wesibili usephumele obala wathi waba nomzuzu wocansi nomsolwa ecaleni lokubulala inkosikazi uShrien Dewani.
Lokhu kuvezwe yiphephandaba laseBrithani iDaily Star.
Imibiko ithi usopolitiki owaziwayo uvelile washo ukuthi waya ocansini izikhawu ezimbalwa no Dewani.
Usopolitiki oneminyaka engu-53 ubudala unikeze amaphoyisa isitatimende kulandela ukuthi uDewan aphike ukuthi uphila impilo yokuthandana nobulili obufana nobakhe.
Umlisa waseJalimane uLeopold Leisser, naye watshela amaphoyisa ukuthi walala noDewani izikhathi ezintathu.
ULeisser, angase abe ngufakazi wombuso uma sekuthethwa icala likaDewani.
Imibiko yephephandaba ithi omunye wofakazi waveza ukuthi uDewani, wabe enengcindezi evela emndenini ukuthi ashade.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Ngiyaziqhenya ngeBafana - Igesund
2013-01-28 07:32
Durban - USiyabonga Sangweni ufake igoli lesibili lokulinganisa leBafana Bafana sekusele amanenjane umdlalo uphele kowe-Africa Cup of Nations ngesikhathi idlala neMorocco ngo 2-2.
"Bekunzima kakhulu," kusho umqeqeshi weBafana uGordon Igesund.
"Senze ekusibekelwe kona, safeza isethembiso sokuqala. Sizoke sithi ukuphumula kancane ngemuva kwalokho sibheke umdlalo olandelayo.
"Ngiyaziqhenya kakhulu ngeqembu. INingizimu Afrika yonkana nayo ijabule."
U-Issam El Adoua ufake igoli lokuqala leMorocco ngomzuzu ka-10 umdlao uqalile, ngaphambi kokuthi uMay Mahlangu abuyisele izinduku.
Amagoli esibili afakwe ngu-Abdelilah Hafidi noSangweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuxwayiswa abalandeli bakaMalema
2012-11-28 16:22
Johannesburg - Amaphoyisa aseLimpopo asexwayise athi kumele kube nokuthula uma loyo owabe engumholi we-ANC Youth League, uJulius Malema, esevela ngaphambi kweNkantolo yesiFunda ePolokwane.
"Amaphoyisa azobe etshalwe ngobuningi bawo ezindaweni eziseduze nenkantolo," kusho uBrigadier Hangwani
Mulaudzi.
Imigwaqo eseduze nenkantolo izovalwa ngolwesine ebusuku, phakathi kwamabili.
"Imigwaqo ezovalwa ihlanganisa uSchoeman Street, kusukela kuThabo Mbeki kuya kuRabe
Streets, yiLanddros Mare Street, nayo kusukela kuThabo Mbeki kuya kuRabe Street neBodenstein Street, kusukela kuChurch Street kuze kuyophuma kuHans van Rensburg Street."
UMulaudzi uthe abantu kumele bayigweme lemigwaqo, uqhube athi abantu abazohambela enkantolo ngoLwesihlanu, bayayalwa ukuthi bangaziphathi izikhali.
UMalema ubhekene necala lokusebenzisa budedengu imali, abanye abasolwa abane abanaye kuleli cala, babhekane namacala enkohlakalo yamathenda ka-R52 million.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
ITogo isithumele amanye amasosha eMali
2013-01-23 10:03
Lome - ITogo isiyandise isibalo samasosha athunyelwe eMali, afinyelela ku-733, esuka ku-500, lokhu kwenziwe njengenxenye yohlelo lwamazwe ase-Afrika lokwelekelela iMali emiswe kambi ngamaphekula.
"Kunesibalo esisha samasosha azothunyelwa eMali, alinganiselwa ku-96, asevele ahambile ngoLwesibili," kusho okhulumela umbutho uColonel Djibril Inoussa, etshela abezindaba ze-AFP.
Kungokwesibili iTogo ithumela amasosha eMali, esikhathini esiyisonto.
Amasosha angu-40 aseTogo atheleka emali ngoLwesine, eyosebenzisana namanye amasosha ahlanganisa awaseFrance, alwisana namavukelambuso angamaSulumane.
IMali eyabe ingaphansi kwengcindezelo yaseFrance, iqale ukuthola usizo oluvela khona eFrance, esikhathini esiyizinyanga eziyishumi ezedlule, ngesikhathi amaphekula edla umhlaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Kuboshwe abanikazi bekilabhu eBrazil
2013-01-29 07:16
Santa Maria - Amaphoyisa aseBrazil abophe abanikazi bendawo yokuzijuxuza ababili neqembu lomculo ebelinandisa lapho kushone khona abantu abangu-231.
Awekho amacala abekwe la madoda amane, kodwa abashushisi bathi bangabagcina izinsuku zize zibe zinhlanu njengoba amaphoyisa ezobapheka ngemibuzo.
Kumele bacacise ukuthi waqubuka kanjani umlilo owabulala abantu ngeSonto ekuseni ekilabhini.
Izakhamuzi ezishaqekile ziqalile ukuhambela uhide lwemingcwabo eSanta Maria.
Iningi labashonile bekuyizitshudeni zasenyuvesi.
- Landela
IzindabaNews24 kuTwitter
- Reuters


text:
Abasebenzi basesibhedlele bazime ukusiza amawele
2011-05-11 08:32
Johannesburg – Abasebenzi baseChris Hani Baragwanath, eGoli, bazame ukusiza amawele ahlangene emuva kokuthola isishiso samaphaphu, kusho iDA ngoLwesithathu.
"Besithemba ukuthi bebezophila, kodwa abasebenzi abakwazanga ukubasiza," kusho okhulumela iDA eGauteng, uJack Bloom.
"Ngiyazi ukuthi odokotela nonesi eChris Hani Baragwanath bazame kanzima ukusiza lamawele azalwe izinyanga eziyisithupha ezidlule."
Lamawele wazalwa ngo Novemba kunyaka odlule. Bashone ngoLwesihlanu.
UNgqongqoshe wezempilo eGauteng, uNtombu Mekgwe, uthe ngoLwesibili lamawele sombuluka kahle, kodwa bathola umhabulo wesifo.
- SAPA


text:
Brussels - I-European Union ithi isiqale usizo lokuthuthukisa iMadagascar kulandela iminyaka emithathu yezinxushunxushu kulandela ukuvukelwa kombuso kwaketulwa nomholi.
Uhulumeni kaMengameli Andry Rajoelina umemezele ngesonto eledlule ukuthi leliya lizwe lizoba nokhetho ngoMeyi 8, 2013.
Ngo-2009, uRajoelina wakhipha ngendluzula esikhundleni imbangi yakhe uMarc Ravalomanana, esizwa ngumbutho wezempi.
Lokhu kuvukelwa kombuso, okwabonakala njengokulimaza intando yeningi, kwadala ukuthi i-EU namanye amazwe aseNtshonalanga amise usizo ayehlinzeka ngalo leliya lizwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
Sapa - AP


text:
UTshatha uphawule ngomshado wakhe
2013-02-18 14:03
Durban - Umsakazi odumile woKhozi FM uKhathide “Tshatha” Ngobe usephawule okokuqala ngezinkinga ezigubezele umshado wakhe.
Izolo lo msakazi utshele Isolezwe ukuthi
kumphatha kabi ukufunda izindaba zomshado wakhe emaphephandabeni. Uthe
unabo ubufakazi bokuthi umkakhe ubemgangela waze wakhulelwa.
Udaba loqhekeko emshadweni kaTshatha luqale ukuphuma ngeSonto eledlule kwiSolezwe ngeSonto kanti izolo kuvele ukuthi unkosikazi usolwa ngokuba neshende eligcine limkhulelisile wakhipha isisu.
UTshatha izolo uthe unobufakazi bokuthi umkakhe wasikhipha isisu.
UNkk Nontobeko Ngobe, uMaKhuzwayo,
uthe njengoba uTshatha ethi unobufakazi bokuthi wakhipha isisu futhi
uneshende ngeke aphawule lutho kodwa makabukhiphe lobo bufakazi. Uqede
lapho wavalelisa ocingweni. Ngesikhathi evakashelwe yiphephandaba kubo
eLindelani, uTshatha ukuphikile ukuthi usehlala efulethini nentombi esho
ukuthi usebuyele kubo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Basagcwele amathafa abase-DRC
2013-02-08 14:03
Johannesburg - Amaphoyisa asathungatha amadoda amabili okukholakala ukuthi ayingxenye yesigejana esisolwa ngokwakha itulo lokuketula uMbuso waseDRC kaMengameli Joseph Kabila.
"Izinkomba zithi kungenzeka ukuthi basekhona kuleli, njengoba izikhulu zibathungatha nje," kusho okhulumela amaphoyisa uBrigadier Lindela Mashigo.
Laba ngoGeneral William Amuri Yakutumbu no-Etienne
Kabila, nokukholakala ukuthi bangabafowabo kaMengameli waseDemocratic Republic of Congo, kwenye indlu.
Isigejana samavukelambuso aseDRC, esibala ongowokudabuka eMelika, bavele eNkantolo yesiFunda yasePitoli, babekwe amacala ngaphansi kweForeign Military Assistance
Act.
Baboshwe eLimpopo ngoLwesibili ngemuva kwezinyanga zophenyo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ubelokhu ebadlisele ogageni uKhaya
2012-10-10 12:02
Johannesburg - Isilomo esanqoba umncintiswano wama-Idols, uKhaya Mthethwa, wadonsa intambo ende kalayini ngesikhathi enqoba lo mncintiswano ehlula imbangi yakhe enkulu uMellisa Allison, kubika iSowetan.
Izibalo zithi kufana nokuthi uKhaya wathola okuyishiyagalombili kokuyishumi.
UKhaya ube ngowokuqala omnyama ukuthi adle umhlanganiso kuma-Idols.
Abanikazi bomncwintiswano, abakwa- M-Net nabakwaMzansi Magic, bathi uKhaya wthola amavoti angu-80% kwangu-3 million abalwa.
UMellisa Allison wathola u-20% kuphela.
Isikhulu esiphezulu kwezokuxhumana kwa-M-Net, uLani Lombard uthe uKhaya ubelokhu ehamba phambili ngamavoti, amasonto ayishumu elandelana.
Kuthiwa kwacaca zibekwa ukuthi uKhaya akancintisani namuntu kangako, yize kukhona isikhathi la khona ake walandelana eduze noTshidi, owabe enamavoti aku-25%, ngesikhathi uKhaya yena eku-33%.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Inkulu kakhulu ingcindezi - Igesund
2013-01-21 10:03
Durban - Umqeqeshi weBafana Bafana uGordon Igesund uthi inkulu kakhulu ingcindezi kubadlali bakhe njengoba beqhathaniswa nalabo abawina i-African Cup of Nations ngo-1996.
Ekhuluma ngeSonto eThekwini - nalapho leli qembu lizozinza khona kule midlalo emibili esele kuGroup A - u-Igesund uthe akumele nakancane isikwati samanje siqhathaniswe "nezinkakha" zika-1996.
IBafana
iqale le midlalo ngemiphumela edumazayo njengoba idlale ngokulingana ngomdlalo ongenamagoli neCape Verde eGoli ngoMgqibelo.
"Wonke umuntu ukhuluma ngesikwati sika-1996," kusho u-Igesund. "Abadlali bayakubona lokhu kanti futhi bafunda ngakho mihla namalanga nokudala enkulu ingcindezi le."
ULucas Radebe, Mark Fish, Neil Tovey noMark Williams baba yingxenye yesikwati sika-1996 esathatha lesi sicoco ngesikhathi le midlalo isingethwe yiNingizimu Afrika.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AP


text:
Kuboshwe owagwazela ezikhulwini
2011-11-24 11:17
Johannesburg - Umqashi wabasebenzi basezindlini owazama ukugwazela umsebenzi woMnyango wezabaSebenzi utholwe enecala wanikwa inhlawulo ka-R3 000 noma izinyanga eziyisithupha edonsa ejele yiNkantolo yeMatshi eFicksburg, kusho uMnyango ngoLwesine.
U-Ishmail Ahmed utholwe enecala ngoLwesibili, ngemuva kokuvuma ukugwaza ngo-R800.
Ubegwaza ngoba efuna kusulwe icala alifakelwa izisebenzi zakhe ezazikhala ngokuthola amaholo amancane, kusho isikhulumi uWisani Mabasa.
Laba besifazane abasebenzele u-Ahmed izikhawu ezikhukene, bafaka isimangalo emnyangeni sokuthi bakhokhelwa u-R170 umnuntu eyedwa esikhundleni sika-R1 506.35 ngenyanga njengomgomo wezabasebenzi basezindlini.
Ngesikhathi umsebenzi womnyango ukhuluma naye, u-Ahmed wathembisa ukumgwazela, nokwaholela ekuboshweni kwakhe ngoKlebe ngoMashi.
Imali engango-R4 940.62 ebisasele obekumele ayikhokhele abasebenzi bakhe, umnyango ukwazile ukuyithola wakhokhela abanikazi bayo, okwakungabasebenzi ba-Ahmed ababili.
– "Like" ikhasi lethu ku-Facebook uze ukwazi ukujoyina inkulumo ngolimi lwakho
.
– Landela IzindabaNews24 kuTwitter (@IzindabaNews24)
.
- SAPA


text:
Utitinyiwe obanjwe ‘ethakatha’Comment on this story
NOKUBONGWA PHENYANE
UTITINYWE wumphakathi owesifazane waseMzomusha, eNanda, osolwa ngokuthakatha ngemuva kokuthi ebanjwe echela kamakhelwane izintatha zayizolo.
Uthathwe ngamaphoyisa amgcina esiteshini emva kokuthi umphakathi ubufuna ukumudla umfele ngalesi senzo sakhe.
Kuthiwa uzivumele yena phambi komphakathi ukuthi akwehli kahle kuye uma ebona omakhelwane bakhe bephumelela yena ehlupheka.
Kusize ukufika kwamaphoyisa kanye nomunye okuthiwa uyinyanga yakhe abamlamulele olakeni lomphakathi.
UNkk Nonhlanhla Mgenge, ongumakhelwane wokuthiwa uyathakatha, uthe ubamangaze kakhulu ukuthi angaphiki nakancane kodwa avume eyokuthakatha.
“Okwesibili ebanjwa emzini yabantu echela kodwa ekuqaleni wayekwa emuva kokuxolisa. Izolo ubanjwe yizingane zamemeza, saphuma sonke samthola ephethe ibhakede ehamba nendodana yakhe,” kusho uNkk Mgenge.
Uthe ngesikhathi bemfica ubephethe ibhakede elinamanzi anombala obomvu awachithile ngesikhathi beqhamuka.
“Ubanjwe ehamba nengane yakhe. Simshayile sambuza ukuthi yini enze le nto, wasitshela ukuthi yena ukhathele ukuhlupheka ehlala ebona omakhelwane bakhe izinto zibahambela kahle,” kusho yena.
Amalungu omphakathi bekubonakala ukuthi awasamdingi ngoba athi ngisho indodana yakhe iwuhlupho yaziwa ngokuntshontsha.
UNksz Ntombizodwa Luthuli uthe sebekhiphe ngisho izimpahla zomsolwa bafuna ukuthi uma efika azithathe ahambe.
Amalungu omndeni walapho abanjwe echela khona awatholakalanga. Kade esemsebenzini nomakhewane bengenazo izinombolo zomakhalekhukhwini bawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UPut usalokhu ekhala njalo ngonompempe
2013-02-07 10:02
Nelspruit - Umqeqeshi weBurkina Faso uPaul Put usale engemuhle emoyeni kulandela izinqumo eziningi zikanompempe ebezimshiya enemibuzo kwahlulelwa iqembu lakhe, kubika iKickOff.com
Ngemuva kokuthi umdlalo uphele ngo 1-1, iBurkina Faso ibe isiphuma phambili ngo 3-2 kuma-penalty idlulela okokuqala ngqa kowamanqamu e-Africa Cup of Nations, iguqisa iGhana.
UPut uthi ubese ebambelele ebhentshini ukudinwa ngesikhathi unompempe uSlim Jedidi waseTunisia elokhu eqhubekile nokuthatha izinqumo ezidayisa amaStallions.
UJedidi unikeze iGhana i-penalty, wanqaba ukunikeza iBurkina Faso elayo, wabaphuca igoli ebelibukeka lingenankinga, wase ekhipha uJonathan Pitroipa, ngekhadi lesibili eliphuzi.
“Ngicabanga ukuthi umuntu obedlala kakhulu kube ngunompempe," kusho uPut.
“Bese nginamahloni ngibona kahle ukuthi uzama ngazo zonke izindlela ukuvimbela ezami ukuthi zifinyelele kowamanqamu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuncane okudinga ukulungiswa kuBafana - Umbono
2013-01-23 16:24
Cape Town - Iqembu lesizwe iBafana Bafana lizodlala umdlalo walo wesibili ne-Angola, emdlalweni yendebe ye-Africa Cup of Nations, eThekwini.
Abalandeli bebhola bathi akukuningi kangako ekumele kulungiswe kuze iqembu lizokwazi ukuwina.
UMnqobi Melokuhle Mbambo uthe: Abadlali bahlale besethembeni lokuthi amanye amaqembu adlilwe noma adlale ngokulingana.
Koze kube nini simincela leyonto? Sesikhathele manje, kumele kuwinywe noma ikanjani.
Kungani abadlali besiphendula inhlekisa kwamanye amazwe?
Kungani oMphela, Majoro, Parker kanye noRantie bathwale ijjoka, kanti abanye bona kuthiwa bangawashayi yini amagoli?
UThabiso Mtshali uthe: Kumele umdlalo bawuqale ngoTshabalala, Majoro noParker, kuthi uThuso Phala athi ukuphumule kancane.
ULungelo Buthelezi uthe: Selidume ladlula nayo iBafana, isikhathi asisekho.
Lento yonakala phezulu kwi-SAFA, uma vele kubheda inhloko yekhaya nomuzi uyaxega.
Ibhola lakuleli liphethwe abantu abangalazi abangakaze balithinte nhlobo, uma ibhola lingadlalwa ezkoleni, kuphinde kube namaLigi asemazingeni aphansi kungalunga.
INingizimu Afrika inkulu kabi kodwa uma kubhekwa abadlali kugxilwa kakhulu emadolobheni amakhulu zishaywe indiva lezi zindawo zasemakhaya kanti ithalente eliningi libuzwa kuzo.
Kumele kuhlakazwe le-SAFA engenzi lutho.
UJabulany Dube uthe: Akukhokhelwe uMatatazela imali yakhe, ngale kwalokho angiboni inqoba ngoba uyawazi umuthi loya muntu.
UMpume SyapensaBucs Mngomezulu uthe: Kumele bayeke ukulokhu benika umuntu oyedwa (Simphiwe Tshabalala) ibhola.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Usenkantolo osolwa ngokubulala abakubo
2013-02-05 07:38
Cofimvaba - Ivelile ngaphambi kweNkantolo yeMantshi yaseCofimvaba indoda esolwa ngokubulala umama wayo, udadewabo kanye nomshana oneminyaka emithathu ubudala, kusho amaphoyisa ase-Eastern Cape.
Izobuyela enkantolo ngoFebhuwari 11 nalapho kulindeleke khona ukuthi ifake isicelo sebheyili.
Izogqunywa esitokisini, kusho uWarrant Officer Namhla Mdleleni.
“Kusolakala ukuthi izisulu, okungowesifazane, 53, indodakazi yakhe, 26, nomzukulu, 3, babelele ekhaya labo ezintatha ngoLwesihlanu ngesikhathi umsolwa ezibhokoda ngommese ezibulala," kusho Umdleleni.
Ezinye izingane zakamsolwa zakwazi ukuphulukundlela zabaleka zingalimalanga.
Imbangela yalokhu ayikaziwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akwaziwa ukuthi bangakanani abathwalwayo eKZN
2012-11-16 16:28
Johannesburg - ImiNyango kahulumeni waKwaZulu-Natal ayinazo izibalo zamantombazane abeyizisulu zesiko lokuthwala (okungukuthumba nokuganisa ngenkani amantombazane), kusho ikhomishana iCommission for Gender Equality (CGE).
"Akulula ukusho ukuthi kwenzekani ngempela ngoba awukho uMnyango kahulumeni onezibalo zamantombazane athwalwayo," kusho uSihlalo wekhomishana uMfanozelwe Shozi.
Ikhomishana ibambe inkulumo mpikiswano ngodaba lokuthwala, eThekwini, kuvele ukuthi akukho okubhalwe phansi okuphikisa isiko lokuthwala njengoba umthetho uqula kuphela amacala okushaya, ukuthumba nokudlwengula.
Umkhuba wokuthwala wande kakhulu ezindaweni ezifana nakoBergville naseMzimkhulu.
INational Prosecuting Authority kanjalo namaphoyisa nawo awanazo izibalo zabesifazane asebeke bathwalwa, nokho ihhovisi likandunakulu kanjalo noMnyango wezeMfundo banazo izinhlelo ezibhekene nesiko lokuthwala.
Inkosi uThemba Mavundla uthe lokhu kungumkhuba oyisiko nowejwayelekile kodwa osuthanda ukungcolisa yizigilamkhuba.
"Singabantu baseNingizimu Afrika sinamasiko anhlobonhlobo, intando yeningi akumele isenze sikhohlwe ngamasiko nokuthi singobani," kusho uMavundla.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bazosakaza isikhangisi seNando's
2012-06-21 12:00
Johannesburg - Isiteshi sikamabonakude esikhokhelwayo iTopTV ithi yona izosisakaza isikhangisi sakwaNando’s esithole ukugxekwa sadutshwa nangeminye imithombo yezokusakaza.
Umkhulumeli weTopTV uJean Meyer uthe kunomqondo omuhle oqukethwe yisikhangisi, uthi babashayela ihlombe abakwaNando’s ngokukwazi ukukhuluma ngezinto abaningi abasabayo ukukhuluma ngazo, kubika iSowetan.
Isikhangisi ekuthiwa sicwasa ngokwamazwe, siqala ngokuveza abantu abaningi beqa uthango benganela kuleli laseNingizimu Afrika.
Kube sekuzwakala izwi lithi: “Uyazi yini engalungile ngeNingizmu Afrika? Yinina bantu bokufika.”
Bonke abantu babe sebenyamalala emoyeni kusale kuphela uhlanga lwamaKhoisan, umlisa osalayo ube esephawula athi: "Angiyi ndawo nasifica sivele sikhona.”
Imithombo iSABC, M-Net, DStv ne-e-tv yanqaba ukudlala lesi sikhangisi.
Umkhulumeli weSABC uKaizer Kganyago, utshele iphephandaba iCape Times wathi isikhangisi sigqugquzela ukuhlaselwa kwabokufika.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Uzongabaza ukuthi ingumqwali ne-4008Comment on this story
UMHLAZIYI: Ngqeshe Buthelezi
IMOTO: Peugeot 4008
INANI: 4008 2.0 CVT Active R363 900 4008 2.0 CVT Allure R388 500
KWA Peugeot basebenzise uhlelo lokuhlaziya izimoto iTop Gear ebibanjwe ngeledlule eThekwini ukwethula imoto yabo entsha i-4008 okuyi sports utility vehicle edonsa ngawo womane amasondo ifour-wheel drive. Noma ithi ayithathe kancane kwi 3008 yona eyi multi-purpose vehicles, edlise ngokuba yi Crossover, kodwa i-4008 yakhelwe ukuhamba emigwaqeni okungeke kwahamba nanoma iyiphi imoto ejwayelekile ikakhulukazi njengoba iyi-SUV.
Mina ngivele ngayizwela i-4008 ngesikhathi ngibona ukuthi iyi SUV ngoba lokho kusho ukuthi le moto enhle kangaka kuzomele inqamule imimango nezintaba ukuze uzwakale kahle umuzwa wayo.
Awucabange nje igrille ye 4008 edonsekile kuhle kwamehlo eShayina yase igqiza ngombala ocwebezelayo. Amalambu akhona i-LED daytime running aseqala ukungiphuma ngoba asetholakala kuzo zonke izinhlobo zezimoto.
Ilekelelwa amasondo awugqinsi okungabuzwa ukuthi awokuhamba emigwaqeni emibi.
Ngaphakathi kusetshenziswa isikhumba esithambile, yase igqiza ngemibala ecwebezelayo ezindaweni ezithile njengazo zonke izimoto ezakhiwa manje nabo kwa-Peugeot bakuqikelele ukuthi amabhathini nokunye okuhambisana nokushayela bakwenze kwaqondana nomshayeli ukuze amehlo akhe angasuki emgwaqeni. Isiteringi nje siphethe izinto eziningi njenge cruise control Bluetooth. Uma uvula ibhonethi uzowubona umphumela wokusebenzisana phakathi kwe Peugeot ne Mitsubishi. Injini yayo ingu 2.0 litre four cylinder isebenzisa upetrol.Le njini inamandla afinyelela ku 110kW ne torque engu 197Nm, ugearbox wakhona udonsa ngamagiya ayisithupha kanti owohlobo lwe CVT kuzo zonke izinhlobo.
Phela itholakala ngezinhlobo ezimbili kukhona i- Active ne Allure bese kushiyana ukwenza ngezinto ezitholakala kuzo lezi zimoto kusukela kwezobuchwepheshe, ukuvuleka nezokuphepha.
Lapha sikubalela izinto ezifana ne-USB ne-Bluetooth connectivity, ama airbag ayisikhombisa, iclimate control, amalambu azikhanyelayo kanjalo nama wiper avele asebenze uma ezwa amanzi njengemvula namasondo angu 18 inch.
Uhlobo lwe Allure luphinde luthi thuthu ngezinga njengoba luphuma nophahla okwazi ukubona isibhakabhaka ushayela iCielo glass panoramic roof, kanjalo nama roof bars, izihlalo zesikhumba nezihlalo ezifudunyezwayo.
Njengoba kuyi 4x4 iwushiyile umhlaba ngoba ukuphakama kwayo kungu 200 mm. Izinsimbi zokuthwala ezisokhakhayini zigcwalisa ukuba kwayo i-SUV.
INGAPHAKATHI
Noma ungeke uyibeke esigabeni sama SUV amakhulu kodwa yona idle ngokuqoqeka. izihlalo zangaphambili yilezo ongena kuzo zikugomothele no dashboard oqondene ngqo nomshayeli.
isiteringi sayo yileso esihlukene izigaba ezintathu esiqukethe yonke into njenge radio okwazi ukuyishintsha kuso kanjalo ne-Bluetooth njengoba sesike sakubekela. Izihlalo zangemuva ziyakwazi ukulala kuvuleke isikhala. ngemuva isikhala sokubeka impahla singu 384 litres. Phakathi kwezihlalo zangaphambili kunezikhala zokubeka izingilazi kanjalo namaphakethe ongabeka kuwo izinto njengeselula nesikhwama esincane semali. emaceleni ezihlalweni zangaphambili futhi kunezindawo ezingangena amabhodlela angu 1,5-litre.
IPeugeot 4008 iyakwazi ukuhamba ngejubane isuka ku 0 ifinyelele ku 100 km/h ngemizuzwana engu-10,9 kanti ijubane layo eliphezulu ligcina ku 188 km/h.
Ngokwezinga lezimoto ezingama SUV isebenzisa upetrol oyisikalo esingu 8,1 ngezinga lika 100 km, kodwa nalapho ngiyakugcizelela ukuthi kuya ngokuthi wena uyishayela kanjani. Njengoba ngike ngabeka ekuqaleni le moto ibisethulwa nje kusazovela ithuba lokuthi ivivinywe lapho sizothola khona nethuba lokukubikela nokunye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UJanet Jackson uthenjiswe umshado
2012-12-28 10:00
New York - UJanet Jackson kubikwa ukuthi uthembisene umshado nesoka lakhe eliyisiqumama uWissam Al Mana kanti kulindeleke ukuthi bashade ngonyaka ozayo.
Lo mculi, 46, uvumile ukushada isoka lakhe uWissam ngenyanga eyedlule kanti kuthiwa lezi zithandani azisakwazi nokulinda ukuthi zishade emcimbini ekuthiwa uzodla izigidi eQatar ngonyaka ozayo.
Ngokombiko we-Us Weekly, uWissam, 37, unikeze uJanet "indandatho enkulu nemba eqolo" kodwa akayigqoki ngoba esaba ukuthi izolahleka.
UWissam kuthiwa ufuna ukuwukhokhela yena wonke umshado.
UJanet usethandane noWissam iminyaka emibili, kanti bazimisele ngokuqala umndeni.
UJanet useke washada kabili, nomculi weR&B uJames
DeBarge nomqondisi wama-video omculo uRene Elizondo.
Ngaphambi kukaWissam, ubesethandane noJermaine Dupri iminyaka eyisikhombisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Kushone 50 engozini e-Afghanistan
2012-09-14 11:01
Ghazni - Ibhasi ebelithwele abantu litholane phezulu neloli likawoyela e-Afghanistan, kwashona abantu abangu-50 kwathi abanye balimala, kusho izikhulu.
Le ngozi yehle esifundeni i-Ab Band, esifundazweni iGhazni, emgwaqeni omkhulu osuka eKabul uya eKandahar, nongomunye wemigwaqo eyingozi kuleliya lizwe.
Akusheshanga kwacaca ukuthi leli loli bekungelayiphi inkampani.
Phakathi kwabashonile nabalimele kubalwa nabesifane nezingane.
- Landela
IzindabaNews24 kuTwitter
- Sapa - AFP


text:
Uzichithe ubuchopho umfana bedlala
2012-12-05 10:01
Cape Town - Umfana oneminyaka engu-15 ubudala waseMitchells Plain, eKapa, uzichithe ubuchopho phambi kwabangani bakhe, ngesikhathi edlala ngesibhamu kanti sihlohliwe, kubika iDaily Voice.
Ufakazi obekhona kwenzeka lokhu uthe uBruce Tobin ubedlala ngesibhamu, ngemuva kwemizuzwana ubeselele phansi eseshonile.
Imizuzwana ngaphambi kokuthi kuqhume isibhamu, umfanyana utshele abangani, ekhuluma isiBhunu ethi: "Ek gaan myself nou skiet (sengizozidubula)."
Ugogo womfana uthi ukholwa wukuthi umzukulu wakhe ubulewe.
Isihlobo uNatasha Michaels, 17, nabanye abangani abathathu, bebehleli bedlala endlini engaphandle ngesikhathi kwenzeka ingozi.
“Besihlezi sidlala umdlalo webhodlela, kuthe uma ibhodlela libheka ngakuye wathi usezozidubula." kusho uNatasha.
“UCecil, omunye umngani umtshele ukuthi akangadlali ngesibhamu kodwa sibe sesidubula."
Amaphoyisa awatholakalanga ukuba aphawule kuze kwashaya isikhathi sokushicilelwa kwephepha.
– Landela Izindaba News24 kuTwitter
(@IzindabaNews24).
- News24


text:
Ubuyele ekhempini yeBafana uRodgersComment on this story
MINENHLE MKHIZE
USHAYE ingwiji umgadli weSantos u-Eleazer Rodgers ebuya ekhempeni yeBafana Bafana kulandela ukuhoxa kulesi sikwata ngenxa yokuthi iqembu lakhe lidlala kumaNational First Division/Promotional Play-offs.
URodgers oshaye igoli enqobe ngalo iSantos idlala neThanda Royal Zulu emdlalweni wokuqala wokuhlunga, ubuyele kuBafana ngoba umdlalo olandelayo wePeople’s Team uyoze ube ngoJuni 17.
Ikhempu yeqembu lesizwe esePhokeng, eRustenburg, iyoze iphele ngoJuni 15.
“Simdedele ngoba sizothola ikhefu lesikhathi eside. Ukulangazelele kakhulu ukuyodlala kuBafana futhi sijabule ukuthi ukwazile ukufaka isandla sathola amaphuzu amathathu kulo mdlalo (weThanda),” kusho imenenja yeSantos, u-Edries uBurton.
U-Ace Kika obhekelele amaqembu esizwe kuSafa ukuqinisekisile ukuthi uRodgers oshaye amagoli angu-13 kweyiligi usebuyiselwe ekhempini.
Umqeqeshi weBafana uPitso Mosimane ubesebize umgadli weKaizer Chiefs uLehlohonolo Majoro ukuzovala isikhala sikaRodgers.
UMatlhomola Morake okhulumela iBafana, uthe ngeke abuyiselwe emuva uMajoro.
“Ngeke abuyele kuChiefs kodwa sizocupha ngaye uma sibhekana nenkinga kuRodgers,” kusho uMorake.
Uthe abakasithathi isinqumo ngokuthi kukhona ozovala isikhala sikaMoeneeb Josephs osethathe umhlalaphansi ekumeleni iqembu lesizwe.
“Sisalinde ukuthi umdlali (Josephs) azokhuluma nathi njengoba bekucele umqeqeshi.”
IBafana izicijela imidlalo ebalulekile yokuhlungela iNdebe yoMhlaba eseBrazil ngo-2014. Njengoba izobhekana ne-Ethiopia eRoyal Bafokeng, ngoJuni 3 bese iyodlala neBotswana ngoJuni 9 ekuhambeni. Elinye iqembu abaqhathwe nalo yiCentral Africa.
Elakuleli linengcindezi yokwenza kahle njengoba laziphendula inhlekisa lihluleka wukuya ku-Africa Cup of Nations ebiseGabon/Equatorial Guinea ekuqaleni konyaka.
UThulani Serero unethemba lokuthi ukuba khona kukaSiyabonga ‘Bhele’ Nomvete eqenjini kuzofika nemiphumela emihle.
“Kuhle ukuba nabadlali abanamava njengoNomvete. Kuningi esingakufunda kuyena. Ushaye into ecokeme eqenjini lakhe kule sizini ngethemba ukuthi kuzokwenzeka okufanayo nakuBafana,” kusho uSerero esitatimendeni seSafa.
Uthe babhekene nomqansa kodwa ukholwa wukuthi iqembu liqine ngokwanele ukuthola imiphumela emihle.
“Kuhamba kahle ekhempini ayikho ingcindezi ngoba wonke umuntu uyakwazi okufanale akwenze nokulindelekile kuthina. Inzima imidlalo esizoba nayo kodwa kumele siye kuyona sizitshela ukuthi sizowina,” kuphetha uSerero obenenkinga yokungalitholi ijezi eqenjini lakhe i-Ajax Amsterdam yaseHolland.
Okunye okwaphinde kwavela wukuthi lo mdlali othengwe ngemali elinganiselwa ku-R20 million ekuqaleni kwesizini ubesephendulwe injini (esiswini) eqenjini eliphakela elikhulu le-Amsterdam.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Iqembu libumbene kakhulu - ANC
2013-01-01 08:30
Johannesburg - Iqembu i-African National Congress libuye emigubhweni yeminyaka eyikhulu, selinamandla aphindiwe futhi libumbene kakhulu kunakuqala, kusho iqembu esifundazweni eNorth West.
"Sivalelisa unyaka wemigubho ngeqholo lokwazi ukuthi iqembu lihlangene futhi liya phambili," kusho umkhulumeli walo esifundazweni uKenny Morolong.
Okunye okuyingqophamlando okwenzekile, wukuthi kuqokwe amalungu amahlanu aseNorth West, aqokelwe ekomidini elikhulu leqembu.
"Siyaziqhenya ngalokhu okwenzekile, siyaziqhenya ngobuholi obukhethiwe, siyazi buzolisebenzela iqembu."
UMorolong uthe iqembu lithokozile ngomsebenzi wekhomishana ephenya ngalokho okwenzeka emayini iLonmin, eMarikana, kwagcina kushona abantu abangu-44.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubanjwe imoto yemali eKapa
2012-04-06 08:23
Cape Town - Kwebiwe isamba semali engadalulwanga nesibhamu ngesikhathi kubanjwa inkunzi imoto yemali enxanxatheleni yezitolo i-N1 City eGoodwood, eKapa.
Onogada ababili bese behamba kule nxanxathela ngesikhathi bezithela emadodeni amane, kusho uCaptain Frederick van Wyk.
La basowa abebehlome ngezibhamu, babe sebebamba labo nogada babaphuca ibhokisi lemali nesibhamu.
Akubanga khona kudubulana kanti futhi akulimalanga muntu, kusho uVan Wyk.
Abasolwa babaleke ngeveni emhlophe yohlobo lweNissan 1400.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UButhelezi uphebeza 'eyomndeni' ku-IFP
2012-12-17 11:50
Ayanda Mdluli, The Witness
Pietermaritzburg - UMzamo Buthelezi, nokuqinisekiswe ukuthi nguye ozohola iNkatha Freedom Party uma sekufike isikhathi sokushintshwa kobuholi, uthe uyakholelwa ekuthobekeni uma ungumholi.
UButhelezi, 36, kuthiwa nguye ozothatha izintambo kuMangosuthu Buthelezi uma esehlaba ikhefu ekuholeni i-IFP.
Akukho okutheni okwaziwayo ngoButhelezi omusha kwezombusazwe nangaphandle kwe-IFP.
Lo mholi wezendabuko waseMbongombongweni, eZululand, unezinkolelo ezinqala zokuthi abaholi bezendabuko bangadlala indima ebalulekile ekufukuleni imiphakathi yasemaphandleni.
Uthi ufuna ukuvikela izidingo zabesifazane njengoba beneqhaza kwezolimo emakhaya.
Uthi kubalulekile nokuthi ahlonishwe amakhosi nabaholi bezomdabu abangabesifazane kulona lonke leli.
UButhelezi omdala ukhethwe ngaphandle kokuphikiswa ngoMgqibelo ukuba aqhubeke nokuhola i-IFP enkomfeni yokuqokwa kobuholi ebisoLundi.
UButhelezi omusha ube esehlaba labo abathi ukhethwe ngoba eyisihlobo noMntwana wakwaPhindangene, kodwa wathi abahlobene kepha kufana izibongo nje kuphela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Abathathu baboshelwe ukweba imfuyo
2012-10-10 14:37
Johannesburg - Amadoda amathathu aseGa Mothapo, aboshiwe ngesikhathi ebanjwa eqhuba imfuyo eyebiwe, engaba yinani lika-R40 000, kusho amaphoyisa aseLimpopo.
Amadoda lawa aboshwe ngemuva kokuthi amaphoyisa elunywe indlebe, kusho uConstable Moses Molepo.
"Kusolakala ukuthi abasolwa bebesabeka uphawu kule mfuyo eyebiwe eGa Mothapo, yonke ibifakwe evenini.
Abasolwa abaneminyaka ephakathi kuka-26 no-27 ubudala, bazovela ngaphambi kweNkantolo yeMantshi yaseMankweng, ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Indlala idala izimpi eNigeria - Umbiko
2012-07-11 16:28
Paris - Indlala, ukungabi khona kozinzo kanjalo nokungalinganiswa kwabantu, ngezinye zezinto ezidala udlame eNigeria, kusho ithimba elibizwa nge-International Christian-Muslim, ngoLwesithathu.
Impi ephakathi kwabazalwane benkolo yobuKrestu namaSulumane isidlule nemiphefumulo yabantu abangamakhulu khulu, kulo nyaka uwodwa.
Le mpi ithathwa njengenkulu kakhulu kusukela kwabanjwa impi iBosnian War, phakathi kuka 1992-1995.
Kuthiwa impi eqhubekayo umsuka wayo ujule kakhulu kunenkolo lena egqanyiswayo, izazi zithi indlala kanjalo nombango womhlaba nakho kunomthelela omkhulu.
Ithimba elinamalungu angu-12, lihlanganisa abenhlangano iWorld Council of Churches, emelwe ngunobhala jikelele u-Olav Fyske Tveit, waseNorway, iNkosana yaseJordan uGhazi bin Muhammad, usihlalo webhodi iRoyal Aal al-Bayt
Institute for Islamic Thought, namanye amalungu, liyadingida ukuzama ukuthola isixazululo kulezi zimpi eziqhubekayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Reuters


text:
Kubulawe isigayigayi e-Uganda
2013-01-21 12:01
Kampala - Isishingqongqo sevukelambuso esaziwa ngokuthi nguBrigadier Binani, ubulewe ngoLwesihlanu, ngesikhathi itholana phezulu phakathi kwamasosha ase-Uganda namavukelambuso eCentral African Republic, maduzane nomngcele ongenela eSouth Sudan.
Umbiko lona ukhishwe ngumkhulumeni wamasosha uFelix Kulayigye.
"Sizwe ngandlebenye ukuthi kunequlu elingenisayo, kube sekujutshwa ithimba lamasosha ukuthi liyobhekana ngqo naleli qulu,” kusho uKulayigye, othi impi ibambane endaweni ebuqamama ngo-280km nendawo ebizwa ngokuthi kuseDjema.
UBinani kuthiwa ube mandla kakhulu ekungeniseni ukudla kanye nasekuthumbeni izingane, zithunjelwa ukuqeqeshelwa ukuba ngamaphekula.
Iqembu lamaphekule i-LRA, ekuthiwa okungenani linamasosha angu-250, lisolwa ngezehlakalo eziningi ezihlanganisa ukuhlasela amasosha kahulumeni, ukubulala licwiye abantu, kanjalo nokuthumba izingane bese ezinye zenziwa izigqila zocansi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Benze kahle bakhetha uClive Barker - Umshana
2013-01-04 15:04
Johannesburg - Umphathi we-University of Pretoria uSteve Barker uthi ukholwa wukuthi umalume wakhe uClive Barker, nguyena muntu owulungele umsebenzi wokuqeqesha iqembu iBidvest Wits.
Lokhu kuza ngemuva kokuthi uThe Dog, okuyigama aziwa ngalo uBarker, ethathe izintambo ku-Antonio Lopez, ngoLwesihlanu.
UBarker uzobamba izintambo kuze kuphele isizini, ngokusho kwe-website yeqembu.
"Bengingakulindele lokhu. Bengingasilindele isinqumo sokuxosha umqeqeshi," kusho uSteve Barker.
"Kuqokwe kahle. UClive unesipiliyoni futhi ungumakadebona, ungumuntu ongakwazi ukugqugquzela abadlali badlale ngokwamakhono abo.
Isikhulu seWits uJose Ferreira uthe isinqumo sokudabula inkontileka yomqeqeshi waseSpain sidalwe yizizathu ezibekwe nguye uLopez, zangasese ezimayelana nempilo yakhe.
“U-Antonio Lopez ucele ukuba akhululwe emsebenzini wakhe ngenxa yezimo asabhekene nazo. Kusho isitatimende sikaFerreira.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
USpeedy ujabulela ukupikwa abanyeComment on this story
KUNABANTU abangashintshi indlela ababukeka ngayo yize izimfashini zifika zidlule. Umculi owangena emculweni esemncane uHarold Matlhaku abaningi abamazi ngelikaSpeedy mhlawumbe uhamba phambili ohlwini lwalaba bantu.
Kusuka ngenkathi esaqala ukuduma ngama-90’s neqembu iBongo Maffin ugqoka amabhulukwe akhe amakhulu awatebhise, isikibha esikhulu kanjalo nekepisi bese eyivala ngokugaxa ithawula ehlombe.
Ngama-90’s yayidlisa kakhulu le ngqephu nokwakuyindlela abaculi be-hip hop baseMelika ababegqoka ngayo. Yena-ke kodwa kulezi zinsuku kubonakala sengathi usalishayise ngomoya leli thawula, abantu abese beliqambe ngokuthi iSpeedy’s Towel. Yize engasishintshi isitayela sokugqoka kodwa igalelo lakhe emculweni liyaguquguquka njengoba ezwakala ezingomeni ze-afro pop, kwaito ne-house futhi angene kuzwakale kuzona. UFANELESIBONGE BENGU uxoxe nalo mculi obuye atshengise ikhono lokulingisa njengoba eseke walingisa kwiGaz’ Lami neGenerations. Ungxoxo ihambe kanje:
Ungasitshela imfihlo yakho yokuthi kungani uthanda ukugqoka ngale ndlela kusukela kudala ungashintshi?
Angicabangi ukuthi kumele ngichazele abantu ukuthi kungani ngigqoka ngale ndlela futhi ngingashintshi. Angithi umuntu unelungelo lokugqoka nanoma yini athanda ukuyigqoka? Nami ngithanda ukuzigqokela kanje futhi ngijabule.
Uke walingisa kwiGenerations waphinde washiya njengoba usubuyile futhi, kulokhu uzohlala isikhathi esingakanani?
Ngebhadi angivumelekile ukukhuluma ngezinto ezinjalo. Kwazi bani, ngingahlala amahora amabili ezayo noma ngihlale kuze kuphele unyaka. Wena nje qhubeka nokubukela le soapie.
Uma upikiwe ezingomeni zivele zibe mnandi njengekaProfessor ethi Lento, unamlingo muni?
Angazi, ngiyaphusha nje mina. Ngiyathanda ukusebenza nabantu ngoba vele uyazi uma nisebenza ngokubambisana isikhathi esiningi into iyaphumelela. Mhlawumbe nasezingomeni esizenza nabanye abaculi sisuke sibambisene nokugcina ngokuthi abantu bawuthokozele umphumela.
Mhlawumbe lokhu kungenza ungabe usayikhipha i-albhamu ethi wena?
Sobona khona. Okwamanje ngisakujabulela ukupikwa nokulingisa kwami. Angihlele lutho, uma kukhona umbono wengoma oqhamukayo ngizohlala phezu kwawo.
Kuvele izindaba zokuthi seniphinde nahlangana niyiBongo Maffin, kukhona i-albhamu eniyiphekayo manje?
Yebo sibuyelene, u-Oskido wasibizela emhlanganweni sahlala phansi savumelana. Ngicabanga nje ukuthi maduze sizoqala ukusebenza, mhlawumbe ngasekuqaleni konyaka ozayo.
Wena noSisqo (umculi we-R&B waseMelika oyilungu leqembu iDru Hill) nisengabangani?
Angisathandi ukukhuluma ngalokho (ubungani) ngoba abantu bavele bakwenze ihlaya.
Uyeza kwiVodacom Durban July?
Nakanjani ngiyeza eThekwini kule mpelasonto kwazise miningi futhi nemicimbi ezobe yenzeka yaseKalawa Jazzmee (isitebela aqopha kuso esiphethwe ngu-Oskido).
Uzoshada nini? Yena umaqondana usumtholile?
Okwamanje angikazi ngizoshada nini kodwa uma kuvela ithuba ngizoshada. Eyokuthi nginaye yini umaqondana angithandi ukukhuluma ngayo kodwa uNkulunkulu uma engibusisa ngomshado ngizoshada.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
UMongameli Mugabe ukhangelelwe ukubiza umhlangano wesiphangiphangi wokudinga ozathatha isikhundla sikamsekeli wakhe esitshiywe ngumuyi uMnu. John Nkomo.
Nxa kulandelwa izingqumo zeZanu PF umgcinisihlalo, uMnu. Simon Khaya Moyo, nguye omele athathe lesi sikhundla esisele singela muntu ngemva kokubhubha kukaNkomo ngeviki edluleyo koBulawayo ngesifo semvukuzane yompimbo.
Kodwa kubikwa kulezinye iziphathamandla zebandla esezikhangele lesi sikhundla ngamehlo okhozi ezigoqela umphathintambo wezemigodi, uMnu. Obert Mpofu lomphathintambo wezenzakala elizweni, uMnu. Kembo Mohadi labanye.
Sekulokhu kwasayinelwana isivumelwano somanyano weZanu PF le PF Zapu isikhundla sikamsekeli kamongameli siya kulabo ababeyinkokheli ye bandla le PF Zapu.
Isikhulumeli seZanu PF, uMnu Rugare Gumbo utshele intathelizindaba eHarare ngolweSithathu ukuthi njengoba umhlangano omkhulu webandla lakhe uzakwenziwa ekupheleni komnyaka kuzamele uMugabe abize umhlangano wesiphangiphangi.
Ingcwethi ecubungula ezombusazwe, uMnu. Brilliant Mhlanga, ofundisa ekolitshini le Westminster kwele Bhilitane utshele uChris Gande weStudio 7 ukuthi lanxa kumgceke ukuthi ngubani ozathatha lesi sikhundla iZANU PF ifuna ukwenza lokhu kungela kukhonona ngoba kungasensuku zatshwala ukuthi kwenziwe ukhetho.
Inxoxo loMnu. Brilliant Mhlanga


text:
Siyaziqhenya ngesikuzuzile - Kanu
2013-02-11 10:01
Johannesburg - Lowo owake waba ngukaputeni weNigeria uNwankwo Kanu uthi isikwati samanje kungenzeka ukuthi asicaciseleki ngomlando esiwuqophile ngemuva kokunqoba i-Afcon, kubika iKickOff.com.
UKanu wahola isikwati sango-1996 ekutheni sinqobe ama-Olympic e-Atlanta.
"Angicabangi ukuthi bayakuqonda abakwenzile.
"Kuzothatha iminyaka embalwa ukuthi bakuqonde lokhu abakwenzele izwe, kodwa ngiyaziqhenya ngabo."UKanu uthi abadlali bakutshengise lokhu ngokuzethemba, intshisekelo nokusebenza njengeqembu.
"Bebengelona iqembu elinezihlabani ezinkulu, kodwa badlale ngokubambisana, balwelana, kanti manje sebedla izithelo zalokho."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UMchunu ushaqekile ngokubulawa kwabafundi
2013-02-20 08:32
Durban - UNgqongqoshe wezeMfundo KwaZulu-Natal uSenzo Mchunu usezwakalise ukushaqeka ngokubulawa ngesihluku kwenye ingane eMkhanyakude District.
UMnyango uthe umfundi, 14, obenza u-Grade 8 eLifalethu High School
unyamalale ngoLwesibili olwedlule isidumbu sakhe satholakala ngoMsombuluko esikhotheni.
Ubeklajwe ngembazo emqaleni.
UMnyango uthe lesi sigameko senzeke endaweni ekude ngamakhilomitha ayisihlanu nalapho kwenzeke khona esokuqala.
Esigamekweni sokuqala, umfundi, 15, waseZwilenkosi Junior Secondary
School wadlwengulwa wabulawa isidumbu sakhe satholakala ehlathini.
“Lezi zigameko ziyathusa kakhulu, sizwelana kakhulu nemindeni elahlekelwe," kusho uMchunu.
Kubanjwe umsolwa esigamekweni sokuqala.
- Landela
IzindabaNews24 kuTwitter
- The Witness


text:
WASHINGTON DC—
Uzulu kwelikaMthwakazi uthi akaboni kusiba lomehluko kusimo esibi sezomnotho lempilo ayiphilayo lumnyaka ka2013, njengoba ukusweleka kwemisebenzi lemali kuqhubeka. Kanti njalo kulokwesabela ukuthi indlala izakhula okwesabekayo njengoba izulu lilokhu lingakani ngendlela engahlenga uzulu endlaleni esileminyaka emithathu ebhekane layo.
Kwakhala amakhwelo kwajatshulwa ilizwe lonke ngobusuku eqhamuka uZibandlela wommnyaka ka 2013. Kwajatshulwa umhlaba wonke okokuthi okwaleyo mizuzwana, uzulu wonke walibala ngenhlupho zonke ahlangane lazo ngo 2012 wakhangelela umnyaka omutsha olitshukela.
Kodwa sokwedlula insuku ezingatsho lutho nje kuphela uqalile lumnyaka, uzulu wezansi lenhla kweMandebeleni usebambe ikhanda ngezandla zonke ezibuza ukuthi kambe ngabe ulethani okungcono umnyaka ka 2013.
Kungensuku zatshwala uqalile umnyaka, iStudio 7 ingene njalo phakathi kukazulu idingisisa ukuthi abantu bakhangeleleni lonyaka ngemva kweminyaka emithathu yobunzima obuqhubeke lanxa esebekiwe uhulumende womanyano ohlanganisa iZanu PF, lamacele eMDC womabili, okwakukhangelelwe ukuthi uzasiza uzulu engelani lokuthi usekela liphi ibandla lezombusazwe.
Kubika UThabang Mathebula intatheli yeStudio 7ekoBulawayo.
Udaba lukaThabang Mathebula lwezifiso zikazulu wemaphandleni ngo2013


text:
Kuphenduka amatafula ngoKK ku-MuvhangoComment on this story
BONISWA MOHALE
IZIHLATHI zizovakashela izindlebe kubathandi bomdlalo owuchungechunge odlala ku-SABC 2 uMuvhango kulandela ukumenyezelwa kokuthi uzobuya ngezinkani u-KK Mulaudzi, okuyindawo elingiswa nguMcDonald Ndou.
Akucaci noma le nsizwa eshubisa isimo kuMuvhango izobuya iyisipoki noma kuzothiwa ayizange ife njengoba yahamba kuthiwa idutshulwe ngabaphangi ababeyithumbile.
Kulo mdlalo uKK ungusomabhizinisi ongenza noma yini ukuhlala esesicongweni futhi ongesabi ukugudluza abasendleleni yakhe.
Esitatimendeni esithunyelwe ngabakwaSABC 2 bathe ababukeli mabalindele izindaba ezizoshubisa uMuvhango ngoLwesine luka-Julayi 5.
Kuthiwa kuzofika owesifazane onguFhulufhelo ozobe elahlekile engaziwa muntu eGoli.
Ufika ephethe isikhwama esincane esinezithombe zakudala kanti uhambe ebuza abantu ukuthi ngabe bayayazi yini le ndoda esezithombeni.
UFhulufhelo uzofuna umfowabo uMatodzi owahamba eVenda eminyakeni engu-10 eyedlule ezofuna umsebenzi eGoli.
Kuthiwa uFhulufhelo uzohlangana noKhathu umfowabo kaKK njengoba ethi uneminingwane ethile ngokufa kwale nsizwa.
Akwaziwa ukuthi zithini lezi zindaba kodwa zizojika izinto.
Abalandeli balo mdlalo bayazi ukuthi akuhambi kahle enkampanini kaKK, iMasase njengoba iMukwevho Holdings ingafuna ukuvuselela inkontileka yokusebenzisana.
UKhathu uzimisele ukuthatha imali yomshwalense kaKK akhokhe ngayo izikweletu zebhizinisi.
Ngabe izindaba ezintsha ngoKK zizoshintsha lezi zinhlelo? Ngabe umshwalense kaKK usazokhokha?
Yonke le mibuzo izophenduleka ngesonto elizayo.
UMuvhango udlala ngoMsombuluko kuya kuLwesine, ngo-9 ebusuku, kuSABC 2.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umndeni wakwaSteenkamp usuthole abameli
2013-02-26 08:33
Johannesburg - Abazali bakaReeva Steenkamp baqoke abameli abazovikela okungakubona kulandela ukubulawa kwendodakazi yabo emzini womsubathi wakuleli u-Oscar
Pistorius, ngokusho kombiko ngoLwesibili.
Esitatimendeni esikhishwe ngoMsombuluko, uJune noBarry
Steenkamp bathi lesi yisikhathi esinzima kubo kodwa bayakuqonda ukuthi abezindaba kungani belulandela kangaka lolu daba, kusho umbiko we-Eyewitness News.
AbakwaSteenkamp bacele ukuba abezindaba bahloniphe ilungelo labo lokwenza izinto esithe.
UPistorius wabekwa icala lokubulala uSteenkamp ngoFebhuwari 14.
Ube esekhishwa ngebheyili ka-R1 million ngoLwesihlanu.
USteenkamp walothiswa ePort Elizabeth ngoFebhuwari 19.
Ummeli uMike Venter no-Advocate Dup de Bruyn
yibona abazomela umndeni wakwaSteenkamp.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izitabane zizizwa zingaphephileComment on this story
BAWINILE NGCOBO
ABANGANI besitabane saseNanda Mission, eNanda esibulawe ngeledlule bathi bazothutha kule ndawo ngoba sebeyasaba ukuhlala kuyo emuva kokubulawa ngesihluku komngani wabo.
Bakusho lokhu izolo ngesikhathi kufihlwa uNksz Mandisa Mbambo (25) otholwe ngeSonto eledlule endlini yakhe eshaywe kanzima, eboshwe izandla nezinyawo, wagwazwa, enqunu ngesingezansi okwenza kube nezinsolo eziqinile zokuthi waqale wadlwengulwa ngaphambi kokubulawa.
UNksz Nozie Ndlovu ongumngani kaNksz Mbambo ngesikhathi ekhuluma neSolezwe kulo mngcwabo, uthe basashaqekile ngalesi sigameko.
“Siyesaba, siyahamba kule ndawo. Emuva komngcwabo sizohamba sibone ukuthi siya kuphi ngoba kusho ukuthi asisaphephile,” kusho uNksz Ndlovu.
Uthe bebeke baxabane nontanga yabo kule ndawo kodwa uma sekufika kuleli zinga lokubulawa koyedwa wabo, kusho ukuthi kabasaphephile yingakho sebethutha kuyo.
UMnuz Ephraime Mbambo okhulumele umndeni, uthe ngeledlule wayekwakhe ngesikhathi ezwa umakhelwane ememeza ethi nayi ingane ibulawa, esho negama lomuntu owayeyishaya.
“Saphuma nonkosikazi sambona eshaya uMandisa esevele elimele kubonakala ukuthi wayekade eqaliwe eshaywa. Ngabe senginyuka safike sabuza ukuthi ingane ishawelani, uma kunesikweletu akasho ukuze sikhokhwe. Kwaze kwaba sengathi uyakhuzeka, saphindela emakhaya,” kusho uMbambo.
UMbambo uthe ngakusasa wathola ucingo olumbikela ngento evelele uMandisa.
“Indlela okwakuyiyo kwakubonakala ukuthi babebaningi abantu abafika bamenzakalisa. UMandisa ubeyingane eziphantelayo, ezibambela amatoho emzini yabantu,’’ kusho uMbambo.
UMnuz Mtholephi Mthimkhulu oyiPhini likaSomlomo esiShayamthetho obehambele lo mngcwabo, uthe uNksz Mbambo ugcwelezwe kakhulu.
“Ngiyajabula ukuthi kukhona oseboshiwe oyisigcwelegcwele esaziwayo, obesanda kuphuma ejele ngamanye amacala,” kusho uMthimkhulu.
Uthe umphakathi kumele usukume, ulwe nanoma yikuphi ukuhlukunyezwa ungabheki ukuthi umuntu uyibuphi ubulili.
“Uma kuwukuthi ubulewe ngenxa yobulili bakhe, siyakugxeka lokho ngoba lelo kuyilungelo lakhe, uma nje engaphazamisi ilungelo lomunye umuntu,” kusho uMthimkhulu.
Uthe umphakathi kumele ubambisane namaphoyisa ukulwa nobugebengu nokusetshenziswa kwezidakamizwa okubonakala kunomthelela omkhulu ekwenzekeni kwezinye izigameko.
UMnuz Sbo Ncanana wenhlangano yabalwela amalungelo ezitabane eThekwini othe use-Eastern Cape kwelinye ihhovisi labo, uthe bathukile ukuzwa ngalesi sigameko.
“Siyaba nazo izinkundla zokufundisa abantu ngempilo yezitabane. Abantu abadala abasiyo inkinga kakhulu bayakwamukela lokhu, inkinga ngabantu abasindisiwe,” kusho uNcanana.
Uthe intsha ehamba izinkonzo zamatende ikakhulukazi zitshelwa ukuthi umuntu oyisitabane unamadimoni.
“Yize kungenzeka ukuthi basuke bangakusho ngendlela embi kodwa abanye abantu bakuthatha ngenye indlela bese begcina benza izenzo ezimbi,” kusho uNcanana.
Amaphoyisa abophe abasolwa abane ngalesi sigameko, bazovela enkantolo eNtuzuma namuhla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Inensada yobucwepheshe besimanje i-3 seriesComment on this story
IMOTO: BMW 3 Series
BAYIPHEKA ngomhluzi wenye kwa-BMW ngezimoto zabo abazikhiphayo. Emasontweni edlule ngithole ithuba lokuvivinya i-BMW 3 series esebenzisa udizili. Le 3-series sekungeyesithupha esizukulwaneni sayo selokhu yaqala ukwethulwa eminyakeni edlule. Lena idle ngokuba nkulu uma uyiqhathanisa nendala njengoba ubude bayo bungu 93 mm. Ngaphakathi ubukhulu bayo bubonakala kahle ngokuvuleka.
Abagibeli ngemuva banesikhala sonke sokuzelula ngoba inesikhala esikhulu.
Ihlukene ngezinhlobo ezintathu kuye ngokuthi lithini iphakethe le ndoda njengoba kukhona iSport Line, Luxury Line ne-Modern Line.
Zonke lezi zinhlobo zigabe ngobuchwepheshe obuhlukene nezinto ezengeziwe kuzo. Le BMW 3 series isisindo sayo singaphansi ngo 40 kg uma iqhathaniswa neyilamayo, base bekuqinisekisa ukuthi iba yi- sporty okuyinto yakudala adla ngayo u-BMW.
Kuzoba khona izinhlobo ezintathu zezinjini zonke ezizoba nobuchwepheshe obusha bakwa BMW iTwinPower Turbo Technology.
Angeke bagcine lapho kodwa kuzoba nezinye izinjini ezimbili zikadizili kanye nenye engu 6 cylinder esebenzisa upetrol.
Ngokusho kwabo kwa BMW bayinkampani yokuqala yezimoto ukuthi bakhiphe ugearbox ongu 8 speed ozishintshayo esigabeni sezimoto ezingama sedan.
Zonke izinhlobo ze 3 series ziphuma nobuchwepheshe be Auto Start-Stop okusho ukuthi awudingi ukuthi usebenzise ukhiye uma udumisa, kodwa kunebhathini lokudumisa nokucisha. Into okudingeka ukuthi wena ukwazi ukuthi uyenze ukuthi iqhosha likakhiye libe semzimbeni wakho noma ngaphakathi kuyo imoto.
Ugearbox omusha onamagiya angu 8 usebenza ngezindlela ezihlukene kukhona ishift comfort, dynamic performance kanye ne efficiency.
Njengoba kuyimoto yesimanje enobuchwepheshe be EfficientDynamics Technology iyonga kuphethiloli ngenxa yezinto ezihambisana nalobu buchwepheshe njenge Auto Start- Stop function, Brake Energy Regeneration, Optimum Shift Indicator
Udideka ikhanda uma utshela ngobuchwepheshe obuqukethwe kule moto bheka nje ngoba kukhona ne Driving Experience Control switch esiza ekongeni upetrol kuye ngokuthi imoto uyishayela kanjani.
Kukhona i-BMW 320d EfficientDynamics Edition, enamandla afinyelela ku 120 kW esebenzisa upetrol ongu 4.1 l ngebanga elingu 100 km kanye ne CO2 emissions ka 109 g/km.
Zikhona ezinye izinjini ezisazoalandela ngo 2012.
YENZA IMPILO IBE LULA FUTHI IPHEPHE
Le BMW iphuma ne Head-Up Display, lapho umshayeli ekwazi ukubona konke okubalulekile kwi windscreen, ngokujwayelekile ukuba into oyibona kwi dashboard.
Lokhu kwenziwa kwaqondaniswa nomshayeli ukuze amehlo akhe angasuki emgwaqeni.
Kukhona ne Surround View, Side View ne Top View, esiza ekutheni umshayeli akwazi ukubona zonke izinhlangothi zemoto nezinto eziseduze kwayo.
Abagcinanga lapho kodwa le moto bayikhiphe ne Parking Assist, ne Active Cruise Control, kanye ne Lane Departure Warning exwayisa umshayeli uma ezoshintsha umzila emgwaqeni. Impela into esishoda kule moto ukuthi ikhulume nje kuphela njengoba inobunye futhi ubuchwepheshe obubizwa nge Real-Time Traffic Information (RTTI) obuhambisana ne-Advanced eCall. Uma besho bathi uma kwenzeka ingozi iyakwazi ukunika abezokuhlangula yonke imininingwane yengozi nokuthi yenzeke kanjani ngaphambi kokuthi bafike endaweni yengozi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone indoda engozini eMhlanga
2012-11-30 08:02
Johannesburg - Owesilisa oseminyakeni eko-20 ubudala uhlulekile ukulawula imoto yakhe emgwaqeni uM14 eMhlanga ngezintatha ngoLwesihlanu, kusho abezimo eziphuthumayo.
Le moto ibibheke ngaku-N2 ngabo-03:00 ngesikhathi umshayeli imphunyuka, kusho oweNetcare 911 uChris Botha.
"Abosizo lokuqala bafike endaweni yesehlakalo bathola le moto ebilimele kabi ivimbe umgwaqo. Umshayeli ebesengaphakathi kuyo elimele kanzima," esho.
Ube esephuthunyiswa e-Addington Hospital nalapho efike waphelela khona.
- Landela
IzindabaNews24 kuTwitter
- SAPA


text:
Imibuzo ngesikhulu esiqashwe iThekuComment on this story
INTATHELI YESOLEZWE
SEKUQUBUKE imibuzo ngesinqumo sikaMasipala weTheku sokuqasha umphathi omusha eMnyangweni wezokuHlaliswa kwaBantu nokuThuthukiswa kweNgqalasizinda yize egubuzelwe yifu lenkohlakalo.
UMnuz Slindokuhle Hadebe ubemisiwe emsebenzini kusukela ngoJuni ngenxa yenkohlakalo yethenda ka-R612 million okusolwa ukuthi yaphuma ngesinxele kuMasipala wase Ekurhuleni lapho ebekade eyiNhloko khona ophikweni lwezaManzi nokuThuthwa kwemfucuza.
Kuthiwa uHadebe akawudalulelanga umkhandlu lolu lwazi ngesikhathi kunenhlolokhono. Isikhundla aqashelwe sona siholela umholo ka-R1.6 million ngonyaka.
Umholi we-DA kuMasipala weTheku uMnuz Tex Collins uthe njengoba sekwaziwa ngezinsolo zenkohlakalo uHadebe abhekene nazo Ekurhuleni kungakuhle ukuthi angabe esaqokelwa kulesi sikhundla. UCollins uthe kwaba isinqumo esibi ukuthi uHadebe angabadaluleli lolu lwazi ngesikhathi bemhloma ngemibuzo kwinhlolokhono.
“Ukumiswa kwakhe emsebenzini akungabazisi ukuthi ugubuzelwe yifu elimnyama yize kungaqinisekisiwe ukuthi uyathinteka emacaleni okukhwabanisa. Ngangivele ngimanqika ngaye kwasekuqaleni,” kusho uCollins ongadalulanga imininingwane yenhlolokhono ababenayo noHadebe.
IMeya yeTheku uMnuz James Nxumalo noCollins babengabanye babantu ababehloma ngemibuzo uHadebe ngesikhathi kunenhlolokhono.
IMenenja kaMasipala uMnuz S’bu Sithole uthe akubuzwe uNxumalo ngalolu daba.
Okhulumela uMasipala uMnuz Thabo Mofokeng uthe uNxumalo wayengazi ukuthi uHadebe umisiwe emsebenzini ngoba ephenywa ngamacala okukhwabanisa. “Sizosungula olwethu uphenyo ngenhloso yokuphothula uhlelo lokuqasha,” kusho uMofokeng.
IPhephandaba iSunday Times ngo-Agasti nonyaka libike ngenkampani iLesira-Teq eyanikwa ithenda ka-R614 million eminyakeni emihlanu edlule ukuthi ifake ama-meter amanzi komasipala abangu-11 phakathi kwaseGoli naseMogale City. Kwezinye izindawo amapayipi afakwa angu-40% kwabikwa ukuthi awasebenzi.
Lo mbiko wephephandaba uveza nokuthi le nkampani yanikwa isinyenyela ithenda yeminyaka emithathu ka-R205 million nguMasipala wase Ekurhuleni.
UMnuz Hadebe wamiswa emsebenzini nezinye izikhulu ezinhlanu. UMofokeng uthe yize uHadebe kuvunyelwene ukuthi avale isikhala esavuleka ngesikhathi kungavuselelwa inkontileka kaMnuz Derick Naidoo igama lakhe elivela embikweni wenkohlakalo iManase, kunemigudu okumele ilandelwe ngaphambi kokuthi uHadebe aqale umsebenzi wakhe.
“Kungalesi sikhathi-ke lapho sizoqala khona uphenyo lwethu lwangaphakathi ngodaba lukaHadebe,” kusho uMofokeng.
Okhulumela uMasipala wase Ekurhuleni uMnuz Simon Modiba uthe ngoJulayi bamisa emsebenzini izikhulu ezinhlanu ngenxa yokuphulwa komthetho onikezela ngamathenda omsebenzi.
“UMasipala wabamisa emsebenzini khona kuzoqhutshekwa nophenyo yingakho kwabizwa nabe-Special Investigating Unit ukuze kusheshwe. Bebehola umholo ogcwele yize bemisiwe emsebenzini,” kusho uModiba othe bebengazi ngesicelo somsebenzi esifakwe uHadebe kuMasipala waseThekwini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Amapholisa Angenela abeZPP Emahofisini
Amapholisa la abikwa abelencwadi eyesearch warrant ebilotshwe ukuthi badinga okokuhambisa imbiko okwangeniswa elizweni kungela mvumo.
zpp
Chris Gande
11.02.2013 21:08
WASHINGTON—
Amapholisa angene emahofisini enhlanganiso ye Zimbabwe Peace Project eHarare athatha impahla ehlukeneyo egoqela imitshina yama computer.
Amapholisa la abelencwadi ebavumela ukudingisisa abakufunayo, i search warrant ebilotshwe ukuthi badinga okokuhambisa imbiko okwangeniswa elizweni kungela mvumo.
Ilunga leBoard yalinhlanganiso, uMnu. Okay Machisa utshele i Studio Seven ukuthi amapholisa la asuke elemitshina embalwa kodwa kawazange abophe muntu.
UChris Gande weStudio 7uxoxe lengcwethi ecubungula ezombusazwe, uMnu. Brilliant Mhlanga othi yena ngokumbono wakhe lesi sehlakalo asitshengisi ukuthi ibandla leZANU PF selifuna ukuhlukuluza abalwela ilungelo loluntu phambilini kokhetho.
Ingxoxo LoMnu. Brilliant Mhlanga


text:
Bamdlwengula bazama ukumgandaya ngemoto - Umbiko
2013-01-02 09:00
New Delhi - Isigejana esisolwa ngokudlwengula sibulale owesifazane eNdiya, kuthiwa sazama ukumgandaya ngemoto ngemuva kokumdlwengula, kusho umbiko ngoLwesithathu.
Isoka lalona wesifazane lashaywa kanzima ngabasolwa, lase liphonswa ngaphandle ibhasi lihamba, konke lokhu kwenzeka ngemuva kokuthi owesifazane esedlwengulwe waphindelelwa.
Kulindeleke ukuthi amaphoyisa ethule umbiko ongamakhasi acela enkulungwaneni, awethule phambi kwenkantolo.
Ngenyanga eyedlule, owesifazane oneminyaka engu-23 ubudala, ofundela ukuba ngudokotela, wadlwengulwa wabulawa ngabasolwa abayisithupha, ngesikhathi ehamba nesoka lakhe.
Lesi sehlakalo simise ngezinyawo izakhamizi zaseNdiya kanjalo nomndeni kamufi, othi kumele abasolwa balengiswe babulawe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Zimkhalele umfundisi ngelokudlwengula
2013-02-13 08:16
Rustenburg - Ukhalelwe ngamasongo kaSigonyela umfundisi, 29, wasePhokeng, ngaseRustenburg, ngezinsolo zokudlwengula intombazane, 17, kusho amaphoyisa aseNorth West.
UBrigadier Thulani Ngubane uthe umfundisi lo ubevakashele ibandla iPerish for a Crusade, ePhokeng, isikhathi esiyisonto.
Uthandazele le ntombazane ngesikhathi kunezinkonzo, kokunye wayilanda nomngani wayo ukuba bazomsiza ukuhlanza isonto ebusuku.
NgoLwesibili, ube esecela ukuyihambisa esikoleni, yavuma.
“...Esikhundleni sokuyiyisa esikoleni, umsolwa ujikele esikhotheni esiseduzane wafike wayidlwengula," kusho uNgubane.
“Izakhamuzi ezibone imoto kamfundisi isithela emahlathini zibe sezibiza amaphoyisa, nabe esembamba oqotsheni eqhoqhobele ingane."
Umfundisi lo uzovela eNkantolo yeMantshi yaseBafokeng ngoLwesithathu.
- Landela
IzindabaNews24 kuTwitter
- SAPA


text:
Baboshiwe abaqola umshwalense eThekwini
2012-04-24 10:03
Durban - Odokotela ababili baseThekwini sebeboshiwe mayelana namacala ahlobene nenkohlakalo engafika ku-R3.5 million yokubhaliswa kwezifo ezingekho, kubika iThe Mercury.
Odokotela u-Anez Awath-Behari nobengumyeni wakhe uMahendra Pramchand baboshwe ngoMsombuluko.
Bobabili abasolwa bavele ngaphambi kweNkantolo yamaCala eMali badedelwa ngebheyili ka-R60 000 umuntu ngamunye.
UBehari noPramchand kuthiwa bebegila lo mkhuba ikakhulu besebenza neziguli mbumbulu ezingamaphoyisa.
Laba bebeqola umshwalese wenkampani yakwaBonitas ebikhokhela abantu abangaguli.
Ubufakazi buthi iziguli lezi zazingalaliswa esibhedlela kunjalo zazingatholi ngisho ukwelashwa.
Umkhuba lona wenzeke kusukela ngonyaka ka-2007 kuya ku-2008.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Esinye isigejana samaphoyisa mbumbulu eKZN
2012-11-28 07:46
Lunga Biyela, The Witness
Pietermaritzburg - Njengoba bebevele enkantolo yaseMgungundlovu abasolwa ngokuzenza amaphoyisa, amaphoyisa athi kunelinye futhi iqembu lezigelekeqe elizenza amaphoyisa, neligebenga imizi yabantu.
Kugqekezwe imizi emibili eChase Valley, kwenziwa ngamadoda agqoke umfaniswano wamaphoyisa, nathi avela ophikweni loKlebe.
Okhulumela amaphoyisa uLieutenant Joey Jeevan uthi kwakungamadoda ayisihlanu, eyodwa engumlungu namane amnyama.
Kuthiwa umlungu wathi unguMnuz Slabbert kanti baphenya ngecala lokukhwabanisa, etshela izisulu.
"Kwathi kusenjalo bathi ukunyamalala kwase kubuya abamnyama batshela izisulu ukuthi ziyagetshengwa, bathatha konke abakufunayo endlini," esho.
Kubikwe ezinye izigameko ezimbili zezigebengu ezizenza amaphoyisa eThekwini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Uzibulele obephoqwa ukuthi ashade umdlwenguli
2012-12-28 08:03
New Delhi - Intombazane, 17, yaseNdiya izibulele ngemuva kokuthi amaphoyisa eyifakele ingcindezi yokuthi yesule icala bese ishada nomunye wabadlwenguli bayo, kusho amaphoyisa.
Njengoba amaphaphu esaphezulu kulandela ukudlwengulwa kwesitshudeni ngamadoda ayisithupha ebhasini eNew Delhi ngenyanga eyedlule, lesi sigameko siphinde sagqamisa indlela amaphoyisa awaphatha ngayo amacala ahlobene nocansi.
Kuxoshwe iphoyisa elinye lamiswa ngendlela asingatha ngayo isigameko sangoNovemba 13 esifundeni iPatiala.
Le ntombazane itholakale ishonile ngoLwesithathu ebusuku ngemuva kokudla ushevu.
- Landela
IzindabaNews24 kuTwitter
- Sapa - AFP


text:
Ayabuya amabhanoyi akwa-1Time
2012-12-04 16:28
London - Inkampani yamabhanoyi ezinze e-United Kingdom isimemezele ukuthi iphezu kwezingxoxo zokuthi kubuyiswe amabhanoyi akwa1Time, amile ukusebenza kulandela inkinga yezimali.
Abezindaba zakwaBreaking Travel News, babike bathi izingxoxo azikaphothulwa, nokho inkampani iFastjet ihlela ukuthenga izindiza zakwa1Time, ezaziwa ngokubiza kahle abagibeli.
Uma izingxoxo ziphumelela, abakwaFastjet bazokhokha isikweletu sakwa1Time, bese beqhubeka besebenzisa izindiza.
Isikhulu esiphezulu enkampanini iFastjet u-Ed Winter uthe uma konke kuphumelela, kungase kuthi kushaya ukhisimusi, zibe seziqalile ukusebenza izindiza.
Inkampani ithi ikhathazekile ngokumba eqolo kwamabhanoyi, njengoba abantu behla benyuka behambela ezinye izindawo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
BULAWAYO—
Iqula elakhethwa ukuhlolisisa udaba lokuthengiswa kwemidlalo yenguqu ezwekazi leAsia liqembu elimela ilizwe emdlalweni wenguqu elama Warriors seliphe inhlanganiso yeZIFA impumela yalinhlolisiso yona ekhuthaza ukuba abalecala bajeziswe kanzima abanye babo ngokwaliswa ukudlala umdlalo wenguqu okwempilo.
Iqula leEthics Committee libikwa linqume ukuba abadlali leziphathamandla ezifika itshumi lantathu kuzamele zijeziswe ngokuvinjwa ukuphatheka emidlalweni wenguqu okwempilo yabo yonke ngoba kuyibo ababehamba phambili kulelihlazo elaziwa ngokuthi yiAsiagate.
Amabizo alaba bantu awakavezwa kodwa kucatshangelwa ukuba ababeyiziphathamandla zenhlanganiso yeZIFA ngesikhathi kuqoqwa inhambo zokuyadlala eAsia uHenrietta Rushwaya kanye lo Jonathan Musavengana bayingxenye yalololuhlu olungagoqela njalo abadlali abafana loMethod Mwanjali, uThomas Sweswe kanye loNyasha Mushekwi.
URushwaya lo Musavengana yibo okuthiwa babengemva kwayo yonke imisebenzi yokuyathengiswa kwemidlalo eAsia kuthi uMwanjali loSweswe yibo abadlali abahambe kanengi kulezinhambo ikanti uMushekwi yena ufela lokuba wayala ukusebenzelana leqembu elaliqhuba inhlolisiso phezu kwaloludaba.
Udaba luka Joseph Njanji lweAsiagate


text:
Kuqubuke imfiva eyingozi eGabon
2012-12-13 10:02
Libreville - Iziphathimandla zezempilo eGabon zithi bangu-150 okungenani abantu abalele phansi ngenxa yemfiva ebuhlungu ebaphethe, nekuthiwa itholakala komiyane.
UNgqongqoshe wezeMpilo uMarie Josee Ndombi umemezele ngoLwesithathu esitatimendeni ukuthi lezi ziguli zingeniswe ezibhedlela njengoba kusolakala ukuthi zine-chikungunya fever.
Lesi sifo sibanga imfiva, ikhanda nesimungumungwane.
IChikungunya yaqala ukubonakala eTanzania ngabo-1950 yabhebhetheleka e-Asia nase-Afrika ngabo-1960.
Yize ingavamile ukubulala abantu, kodwa abanayo kwesinye isikhathi abakwazi nokuhlala noma ukuma ngenxa yamajoyinti abuhlungu.
Ukuqubuka kwalesi sifo ngo-2007 kwathelela abantu abangu-21 000 eGabon.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone ababili kudutshulwa eThekwini
2013-02-20 16:31
Durban – Abantu ababili badutshulwe bashona eThekwini, kusho abahambisi bosizo oluphuthumayo ngolwesithathu.
Okhulumela abakwaNetcare 911 uChris Botha uthi lokhu kwenzele ezimphambanweni zomgwaqo uPixley Ka Seme noWilliams Road, phakathi eThekwini.
Owesilisa nowesifazane bashonile kwathi omunye umuntu oyedwa walimala, ababili bathola imihuzuko.
Abalimele bangeniswe esibhedlela i-Addington, amaphoyisa abematasa endaweni yesehlakalo.
Imininingwano eminingi ibingakazeki.
– Landela Izindaba News24 kuTwitter
(@IzindabaNews24).


text:
Owe-DA ugxeke uMotshekga we-ANC
2012-10-31 10:10
Cape Town - USotswebhu weDA, uWatty Watson usegxeke uSotswebhu we-ANC, uMathole Motshekga, ngomcimbi odle iPhalamende u-R2.1 million, kusho umbiko ngoLwesithathu.
ICape Times ibike ukuthi uWatson usola uMotshekga ngokuxhaphaza iPhalamende ngoba efuna ukufeza izinhloso zakhe zepolitiki, wabiza ingqungquthela ebibanjelwe eGood Hope Centre ngoLwesibili ngokuthi i"Zuma charm offensive".
Uthe uzobhalela uSomlomo wePhalamende uMax Sisulu ngenhloso yokuthola ukuthi imali efakwe ekwenzeni lo mcimbi iqhamuke kanjani.
UWatson utshele iphephandaba ukuthi kusetshenziswe u-R715 930 kuthuthwa izihambeli kwasetshenziswa no-R438 500 ezidlweni.
UMengameli uJacob Zuma ubeyisikhulumi esiphambili kulo mcimbi othanyelwe abantu abalinganiselwa ku-1 500.
Emcimbini, uMotshekga uhalalisele uZuma ngokusebenza kwakhe ngokuzikhadla ekwakheni ubumbano kwezenkolo waphinde wathi "wonke umuntu ufuna ukukubona uthatha ihlandla lesibili njengomengameli we[African National Congress] nowezwe ukuze uqhubeke nomsebenzi omuhle owuqalile."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amabhomu abulale 8 e-Afghan
2012-11-08 12:00
Kandahar - Idelakufa ebelihamba ngesithuthuthu libulale amaphoyisa amathathu kwathi amasosha ayisihlanu ase-Afghan abulawa yibhomu ebelitshalwe eceleni komgwaqo e-Afghanistan ngoLwesibili.
Lokhu kuqhuma kuze ngesikhathi amasosha ezilungiselela ukunyusa izinga lokulwisana namaphekulazikhuni eTaliban.
Idelakufa lihlasele edolobheni iKandahar kwathi amasosha ashonela esifundazweni iLaghman, kusho okhulumela izikhulu zendawo uJayed Faisal.
- Landela
IzindabaNews24 kuTwitter
- Sapa - AFP


text:
UNdebele uphakamisa eyeqhaza lawo wonke umuntu ngezingoziComment on this story
UNGQONGQOSHE wezokuThutha kuzwelonke uyaqhubeka nekhwelo lakhe lokunxusa abantu bakuleli ukuba bahloniphe izimpilo zabanye uma beshayela emigwaqeni.
UDkt Sbu Ndebele uthi akumele kuthathwe njengento ejwayelekile ukufa kwabantu abayinkulungwane ezingozini zomgwaqo nyanga zonke.
Uqhuba uthi ezinye zalezi zingozi zisuke zingagwemeka ukube abantu bayazihlonipha izimpilo zabo nezabanye uma beshayela emigwaqeni.
“Siphonsela abantu inselelo ukuba bazibuze ukuthi qhaza lini abalibambayo ekunciphiseni isibalo sezingozi emigwaqweni yakuleli. Sifuna lo nyaka ube esizoqinisa ngawo isandla kulabo abaphendula imigwaqo yethu inkundla yokubulala abantu, ikakhulukazi labo abashayela bedle amponjwana,” kusho uNdebele.
Uthe uMnyango unemikhankaso yokukhulumisana nabantu kuvuselelwe onembeza babo. Uthe uyakuqonda ukuthi babhekene nomqansa wokuguqula indlela engamukelekile abashayeli abaziphatha ngayo emigwaqeni.
“Izingozi eziningi ezenzekayo kuba yilezo ebezingagwemeka ngakho kubalekile ukuba siguqule indlela esicabanga ngayo eNingizimu Afrika ukuze senze isiqiniseko sokuthi siyasinciphisa isibalo sezingozi ezibulala abantu kuleli,” kusho uNdebele
Sekuphenduke insakavukela kuleli ukuthi kube nezingozi ezinyantisa igazi emigwaqweni. NgoMsombuluko kushone abantu abayisishagalombili engozini yetekisi eyenzeke esifundazweni saseMpumalanga. Leli tekisi kuthiwa belisuka eMozambique lilayishe ngokweqile ngabantu abayishumi.
Abezokuthutha esifundazweni eMpumalanga bahlela umhlangano neziphathimandla zaseMozambique zezokuthutha ukuze kudingidwe ukuthi zinganqandwa kanjani lezi zingozi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuqhunyiswe i-ATM eSoweto
2012-08-24 08:01
Johannesburg - Iqulu ebelihlome liyizingovolo liqhumise umshini wokukhipha imali, i-ATM, e Bram Fischerville, eSoweto, ezintathakusa ngoLwesihlanu, kusho amaphoyisa aseGauteng.
"Bekungo-02:00. Iqulu lamadoda ebelihamba ngekhumbi nemoto yohlobo lweGolf lingene eSpar oseBram Fischerville laqhumisa i-ATM yaseFNB," kusho uWarrant Officer Kay Makhubela.
"Leli bhomu liqhumile kodwa ayikho imali ethathiwe."
Amaphoyisa aziswe ngalesi sigameko ngumphakathi.
"Kube nempi yezulu lezandla phakathi kwabasolwa namaphoyisa. Sithole amagobolondo ezinhlamvu ezingu-20 ze-AK47," kusho uMakhubela.
Akulimalanga muntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Ngiyaphela yizimpama zomyeni wami osashona'
2012-12-03 14:05
Umzinto - Imishado eminingi kukholakala ukuthi ihlelwe emazulwini kodwa uNcengani Mlambo waseMqangqala eMzinto, uthi ukholwa wukuthi owakhe wahlelwa esihogweni uqobo.
UMlambo utshele iphephandaba iDaily Sun wathi umyeni wakhe wayemhlukumeza esaphila, uthi namanje engasekho uyafika ebusuku amshaye.
“Wangiphula umoya wahamba wayoshada unkosikazi wesibili ngaphandle kokubonisana nami. Wangishiya nezingane ezintathu, ubengasithumeleli ngisho imali, manje ngoba eseshonile uyafika angimuhluze njalo ebusuku ethi angibuyele kubo. Ngokwami lo mshado wawuyisiqalekiso," kusho uMlambo.
Lo mama oneminyaka engu-40 ubudala useneso elilodwa, uthi odokotela ezibhedlela iMshiyeni Memorial naseGJ Crookes bamtshela ukuthi iso lakhe lilimele kakhulu kumele likhishwe afakwe umabuli.
“Besishade iminyaka mhlampe engu-20, washona ngo-2010. Manje uyafika ekhaya azongitshela ukuthi angibuyele kubo ngenze umsebenzi wokubuyisana."
Umama kamufi akafunanga ukukhuluma nephephandaba.
“Lolu wudaba lomndeni, bekungamele umakoti aze akhulume nani," esho etshela abezindaba.
USihlalo wenhlangano iKZN Traditional Healer uSazi Mhlongo, uthi uMlambo kumele asheshise enze okushiwo ngumyeni wakhe, izinto zingaze zonakale kakhulu.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
HARARE LEWASHINGTON DC—
Idale le Senate lamukele ugwalo oluzaba yisisekelo sombuso esitsha olweDraft Constitution ngolweSine kungela kuphikisana ngemva kokwamukelwa kwalo lidale leHouse of Assembly ngolweSithathu.
Ngemva kokuhluzwa ngokugcweleyo kombiko wekhomidi ebiloba isisekelo sombuso esitsha eyeCOPAC lidale lephalamende ngolweSithathu, ele Senate lenelise ukwamukela kungela kuphikisana isisekelo lesi ngelanga elilandelayo langolweSine.
Kubika intathelizindaba yeStudio 7 uMark Peter Nthambe osethulela lolu daba eseHarare.
Intathelizindaba yethu u Mark Peter Nthambe usethulela loludaba.
Udaba Silethulelwa Ngu Mark Peter Nthambe
Kunjalo ikhomidi yedale lephlamende ebona ngokulotshwa kutsha kwesisekelo sombuso welizwe, iCOPAC ithi isithole izigidi phose ezine zamadollar-$3,6 million, ebikwa ithenjiswe zinhlanganiso eziphathisa ngoncedo lwemali kanye lakuhulumende.
Imali le izasetshenziswa kunhlelo zokwazisa uzulu okumunyethwe lugwalo olukhangelelwe ukuba yisisekelo sombuso esitsha olweDraft Constitution.
Ingcwethi ecubungula ezombusazwe njalo engunobhala obona ngokuqoqwa kwenhlelo zebandla leMDC elikhokhelwa nguMnu. Welshman Ncube, uMnu. Qhubani Moyo utshele uChris Gande weStudio 7 ukuthi uyasithakazelela lesi sehlakalo.
Ingxoxo loMnu. Qhubani Moyo


text:
Kuboshwe intatheli yase-Angola
2011-10-11 16:32
Luanda - Intatheli yase-Angola ibhekene nokuboshwa unyaka owodwa ngokushicilela amanga ngodaba lwezinsolo zenkohlakalo eyenziwa izikhulu zezombutho wezempi.
Inkantolo yaseLuanda ngoMsombuluko inikeze uWilliam Tonet, ongumhleli wephephandaba iFolha 8, izinsuku eziyisihlanu zokuthi ikhokhe u-10 million kwanzas ($106 000) wenhlawulo noma egwetshwe unyaka ejele ngodaba lwango-2008 lapho ayesola khona ojenene abathathu bombutho wezamasosha e-Angola ngokuzicebisa nokusebenzisa amandla ezikhundla kabi.
Le ntatheli ibe itshela abe-AFP ukuthi inhlangano ebusayo iMPLA ayimthandisisi kusukela leliya lizwe lathola ukuzimela ngo-1975.
"I-MPLA ingifuna la gingakhona," esho.
"Sizoyitholaphi imali engaka? Kungcono ngivalelwe,” esho.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
Uyalulama u-R Mashesha weBig NUZComment on this story
SANDILE MAKHOBA noFANELESIBONGE BENGU
SEKUSEDUZE ukuthi liphinde libonakale esiteji ilungu lekwaito, iBig NUZ, ebelisabanjwe ngukugula.
USbusiso Khomo, odume ngelika-R Mashesha, uthe abalandeli bakhe abebekhathazekile ngaye bangabe besakhathazeka njengoba eselulama futhi esezobuyela ngokugcwele eqenjini.
Muva nje iBig Nuz emicimbini ibisibonakala namalungu amabili kuphela uMampintsha noDanger ngenxa yokuthi u-R Mashesha ubexinwe ngukugula, esayompontshwa amanzi emaphashini.
Sekuphele cishe izinyanga ezinhlanu u-R Mashesha engabonakali lapho kuhlanganyele khona iBig NUZ.
Uveze izindaba zokuthi usezobuya ngokugcwele kwiBig NUZ ngenkathi Isolezwe limvakashele eMlazi, yize ebebonakala ukuthi kade egula kodwa ubebukeka esebuyela esimeni abekusona esengumqemane.
“Yize bengingabonakali nozakwethu kodwa angikaze ngiyeke ukusebenza njengoba bengiqhubeka nokubhala izingoma futhi bengiba yingxenye yokuhlela eminye imicimbi ye-Afrotainment (okuyinkampani abaqopha ngaphansi kwayo) njengalo obuseNewcastle ngempelasonto,” kusho u-R Mashesha.
Ngesikhathi engabonakali lo mculi kuze kwasabalala ku-Twitter nakwezinye izinkundla zokuxhumana ukuthi useshonile futhi ubulawe yigciwane lengculazi.
“Kusho ukuthi ngisekude ukufa kodwa angisazinaki izinto ezibhalwa ezinkundleni zokuxhumana. Uma ungaphika nazo ungaze uzilengise.”
Lezi zintatheli zichithe naye cishe amahora amathathu eMlazi kwenye yezindawo zokuwasha izimoto lapho khona lo mculi ebeyowasha khona imoto yakhe abezishayelela yona.
Njengoba ubesebuyele ekhaya ukuyohlala nonina ngenxa yokungaphatheki kahle, uthe ngesonto elizayo uzobuyela emzini weBig Nuz ukuze ayoqala ukusebenza nozakwabo.
Uveze ukuthi iBig Nuz izokhipha ngonyaka ozayo futhi ezinye zezingoma sezikhona.
U-DJ Tira, ongumphathi we-Afrotainment, uthe emasontweni amabili azayo uzoqala ukubonakala esiteji u-R Mashesha.
“Kunengoma ekwi-albhamu yami ethi Summer Time acula kuyo u-R Mashesha sizoqopha i-video yayo naye ekhona njengoba eselulama,” kusho uTira.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe obanjwe nophondo lukabhejane
2013-01-07 13:03
Bangkok - Umlisa waseVietnam uboshiwe esikhumulweni sezindiza eBangkok, ngesikhathi etholakala nophondo lukabhejane olungabiza ngaphezulu kwengxenye yesigidi samadola esikhwameni sakhe, kusho izikhulu zaseThailand ngoMsombuluko.
Kubanjwe izingcezu eziyisithupha zophondo, ezinesisindo esingu-10.6 kg ezingabiza imali elinganiselwa ku-18 million baht ($600 000) – kukholakala ukuthi zithathwe eMozambique, kusho iziphathimandla zezokuvikelwa kwezilwane zasendle.
Umlisa oneminyaka engu-56 ubudala uboshiwe ngeSonto ebusuku ngemuva kokufika eThailand ngebhanoyi ebeliphuma e-Ethiopia, ngesikhathi elinde ibhanoyi elizoya eHanoi.
"Ushiye isikhwama sakhe endaweni yezikhwama, akasibhekanga, nokwenze kwabonakala ukuthi ubesishiya ngamabomu, efuna sithathwe omunye umuntu,” kusho uNarongrit Sookprakarn, oyisikhulu sasemvelo.
Lo mlisa usolwa ngokuletha izicubu ezivikelwe nezingavunyelwe kuleliyazwe ngaphandle kwemvume.
Uma etholakala enecala angase abhadle ejele iminyaka emine futhi ahlawuliswe ciche u-40 000 baht ($1,300).
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).